Арзимаган либос учун талон-тарожлик. » Новости Узбекистана сегодня: nuz.uz\nНовости Узбекистана → ҲОДИСА → Арзимаган либос учун талон-тарожлик.\n11-01-2018 14:06 0 559 Рейтинг1 Чоп этиш\nАрзимаган либос учун талон-тарожлик.\nБосқинчилик талончилик бу ҳеч қачон кечирилиб бўлмайдиган ходиса. Куни кеча киночилар уйи ёнидан кета туриб бир одам билан тўқнаш келдим. У жуда ҳаяжонда эди. Қаердандур югуриб келаётганлиги юз-кўзидан маълум бўлди. У ёнимга келиб тўҳтади ва -кечирасиз жиян отчопар бозоригача яна неча километр қолди, деди.\nМен уни спортчи деб ўйлаб таҳминан масофани чамалаб айтдим. У яна менга, -узр жиян ёнимда паспортим ҳам йўқ эди, ўзим уста қурувчиман Қибрайда ишлаб турган эдим паспортимни текширишга келишган экан мен қўрқиб кетиб қочишга мажбур бўлдим.\nҚибрайдан пиёда юриб келяпман. Мен унга нима деб жавоб беришни ҳам билмай қолдим.Билишимча унинг бошига ташвиш тушган. Ё бўлмаса жиноятнинг бошидан тутган бўлса ажаб эмас. Униси менга қоронғу. Ҳар тўкисда бир айб.\nЖиноят ўз-ўзидан келавермайди мана масалан, бизга Тошкент вилояти ИИБ ахборот хизматини ҳабар беришича Қуйичирчиқ туман ИИБга 2018 йил 7 январь куни соат 12.35 да тушган хабарга кўра, 7 январь куни соат 03.00 ларда, икки нафар номаълум шахслар, Қуйичирчиқ тумани, Ойдинобод маҳалласида яшовчи нафақаҳўр, 1965 йилда туғилган Валинтин Петровичнинг. уйда бир ўзи бўлганлигидан фойдаланиб, девордан ошиб тушиш йўли билан унинг хонадонига бостириб кирган.\nЖабрланувчининг уйи ичида бўлган темир пружинадан ясалган спорт анжоми ҳамда тахта бўлагидан қурол сифатида фойдаланган ҳолда жабрланувчини боши ва танасини турли жойларига бир неча маротаба уришиб, ётоқхонасидаги шкафи ичидан унга тегишли бўлган 200.000 сўм пуллари, умумий нархи тахминан 245.000 сўм бўлган 1 жуфт оёқ кийими ва эркаклар спорт кийимини олиб, Валинтин Петровични қўлларини дазмол шнури билан боғлаб воқеа жойидан қочиб кетган.\nОлиб борилган тезкор чора тадбирлар натижасида ушбу жиноятни Қуйичирчиқ туманида яшовчи, вақтинча ишсиз, 1994 йилда туғилган, муқаддам судланган Азиз Ражабов ва 1994 йилда туғилган Ренат Ортиқов. содир этганликлари аниқланиб, ашёвий далиллар билан қўлга олинди.\nМазкур ҳолат юзасидан Қуйичирчиқ туман ИИБ ҳузуридаги Тергов бўлими томонидан Ўзбекистон Республикаси ЖКнинг 164-моддаси 3-қисми “в” банди(босқинчилик, яъни уй-жойга ғайриқонуний равишда кирган ҳолда ўзганинг мол-мулкини талон-торож қилиш мақсадида ҳужум қилиш, ҳаёт ёки соғлиқ учун хавфли бўлган зўрлик ишлатиш) билан жиноят иши қўзғатилиб, гумон қилинувчилар Азиз Ражабов. ва Ренат Ортиқовлар ушланган.\nМазкур жиноятнинг сабаблари ва унинг содир этилишига имкон берган шарт-шароитларни бартараф қилиш масаласи туманнинг “Ойдинобод” маҳалла фуқаролар йиғинида муҳокама қилинди.\nМуҳокамада Қуйичирчиқ туман ИИБ бошлиғи подполковник Б.Қўзибоев, туман ИИБ ҳузурилаги Тергов бўлими бошлиғи майор З.Итолмасов ва “Ойдинобод” маҳалла фуқаролар йиғини раиси ҳамда маҳалла фаоллари иштирок этди.\nМуҳокама давомида мазкур ўта оғир турдаги жиноятни содир этилишига имкон берган шарт-шароит сифатида гумон қилинувчилар муқаддам судланган бўлса-да, улар билан етарли даражада профилактик чора тадбирлар олиб борилмаганлиги кўрсатиб ўтилди.\nЖиноят иши юзасидан дастлабки тергов ҳаракатлари давом эттирилиб, гумон қилинувчиларнинг бошқа жиноятга алоқадорлиги текширилмоқда.


Ёшлар марказини қуриш учун тамал тоши қўйилди\nAsosiy > Yangiliklar > Ёшлар марказини қуриш учун…\nЖорий йилнинг 23 февраль куни Гулистон шаҳрида бўлиб ўтган яна бир тадбир бу замонавий “Ёшлар маркази” қурилишига тамал тоши қўйишга бағишланди. Тадбирда Ўзбекистон Республикаси Президенти давлат маслаҳатчисининг биринчи ўринбосари, Ўзбекистон ёшлар иттифоқи Марказий кенгаши раиси Қ. Қуронбоев, вилояти ҳокими Ғ. Мирзаев, нуроний фаоллар ҳамда фаол ёшлар иштирок этишди.\nТадбирда вилоят ҳокими Ғ.Мирзаев сўзга чиқиб, юртбошимизнинг ёшларга бераётган эътиборлари, уларга яратилаётган шарт-шароитлар ҳамда вилоятимизда қуриладиган ёшлар маркази буюк мақсадларни кўзлаб, чин маънода тарбия масканига, маънавият майдонига, шижоат ва куч қайнайдиган жойга айланади деб таъкидлаб ўтдилар. Шунингдек мамлакатимиз раҳбарининг вилоятимизга ташрифи чоғида муҳташам ва кўплаб ижобий жиҳатлари билан ажралиб турадиган марказ қурилиши лойиҳа тақдимоти қилинганлигини айтиб ўтдилар.\nТадбирда Ўзбекистон ёшлар иттифоқи Марказий Кенгаши раиси Қ. Қуранбаев ҳам вилоят аҳлини, кенг жамоатчиликни, ёшларни марказ қурилишига тамал тоши қўйилиши билан самимий табриклади.\nТадбир давомида ёшлар маркази қуриладиган жойга рамзий қозиқ қоқилди. Энг асосийси қурилажак ёшлар масканида 22 та тўгарак фаолият юритиб, ёшларнинг ахборот технологиялари билан янада мукаммал шуғулланишларига алоҳида эътибор қаратилади.


180 дан ортиқ сув хўжалиги объекти ўрганилади - EFFECT.UZ\n180 дан ортиқ сув хўжалиги объекти ўрганилади\n. 10:24 | 12.06.2021\n180 дан ортиқ сув хўжалиги объекти ўрганилади. УЗА хабар беришича, бу ҳақда “Тараққиёт стратегияси” марказида “Барқарор ривожланиш мақсадида сув ресурсларидан оқилона фойдаланиш” мавзусида бўлиб ўтган давра суҳбатида маълум қилинган.\nМазкур тадбир Барқарор ривожланиш мақсадлари ҳафталиги доирасида Олий Мажлис Қонунчилик палатасининг Аграр ва сув хўжалиги масалалари қўмитаси томонидан ташкил этилди.\nҚайд этилишича, Сув хўжалигини ривожлантиришнинг 2020-2030 йилларга мўлжалланган концепцияси ҳамда Ўзбекистон Республикасида сув ресурсларини бошқариш ва ирригация секторини ривожлантиришнинг 2021-2023 йилларга мўлжалланган стратегиясига асосан Сув хўжалиги вазирлиги томонидан соҳани ривожлантириш бўйича ислоҳотлар изчил олиб борилмоқда.\nЖорий йилнинг сўнгги беш ойида республикамиз бўйича суғориш ишларига жами 12 миллиард 243 миллион м3 сув етказиб берилди. Олинган сув билан 7,6 миллион гектар майдон суғорилди. Сув ресурсларини самарали бошқариш, сувни тежайдиган ва рақамли технологияларни жорий қилиш, ирригация тадбирларини амалга ошириш, ерларни лазерли текислаш, агротехник тадбирларни ўз вақтида ўтказиш ҳисобидан жами 4,5 миллиард м3 сув тежалди.\nИрригация-мелиорация объектларини қуриш ва реконструкция қилиш бўйича жами 355 миллиард сўмлик маблағ ҳисобига 110 км канал, 33 км лоток тармоқлари, 5,5 км босимли қувур, 24та суғориш қудуқлари ҳамда 195 км коллектор-дренаж тармоқлари қурилди ва реконструкция қилинди.\nВазирлик тизимида жами 18та насос, 26та электродвигатель, 426та ёруғликдиод лампалар, 4та конденсатор қурилмалари, 2та частота ўзгартирувчи қурилмалар ва 10та қуёш батареялари ўрнатилди ҳамда 1 минг 210та насос агрегатлари ва 691та суғориш қудуқлари таъмирланди. 500та сув хўжалиги объектига “Ақлли сув” қурилмаси, 27та насос станцияларида сув миқдорини “онлайн” режимда мониторинг қилиш қурилмалари ҳамда 3та сув хўжалиги объекти автоматлаштирилди. 104та мелиоратив кузатув қудуқларига сизот сувлари сатҳи ҳамда минераллашганлик даражасини онлайн назорат қилувчи рақамли қурилмалар ўрнатилди.\nРеспублика бўйича жами 184 минг гектар, шу жумладан, 172 минг гектар майдонда томчилатиб суғориш, 7,5 минг гектар майдонда ёмғирлатиб суғориш технологиясини жорий қилиш юзасидан 5 401 дона геомембрана ҳовузлар тайёрланди, 4 413 дона насос ва фильтрлар ҳамда 91 минг гектар майдонда марказий қувурлар ўрнатилди. Халқаро молия институтлари иштирокидаги 5та лойиҳа доирасида 31,1 млн. доллар миқдоридаги кредит маблағларининг ўзлаштирилиши режалаштирилган бўлиб, амалда 35,9 миллион доллар миқдоридаги маблағ ўзлаштирилди.\nБунинг натижасида 132 км дан ортиқ каналлар ва улардаги гидротехник иншоотларни қуриш ва қайта тиклаш, 40 дона тик қудуқларни қуриш, 2 дона насос агрегатини ўрнатиш ишлари амалга оширилди. Бундан ташқари, Сурхондарё вилоятида 100 гектар майдонда томчилатиб суғориш тизими ўрнатилди, 3,0 минг гектар майдон лазер текислагич ёрдамида текисланди ва чуқур юмшатиш ишлари олиб борилди.\nСоҳада давлат-хусусий шериклик механизмини жорий этиш юзасидан 13та лойиҳа бўйича битимлар имзоланди ва давлат реестрига киритилди. Сув хўжалигида давлат-хусусий шериклик лойиҳаларини жадаллаштириш мақсадида 180 дан ортиқ сув хўжалиги объекти ўрганилиб, тўғридан-тўғри музокаралар ўтказиш орқали хусусий шерикларга бериш бўйича 100та лойиҳанинг амалга оширилиши режалаштирилган.\nДавра суҳбатида мамлакатимиз сув хўжалиги соҳасини янада ривожлантириш юзасидан таклиф ва тавсиялар билдирилди.\nTeglar:Сув хўжалиги вазирлиги, Ўзбекистон\nЖорий йилдан ОТМлардаги ҳуқуқ-тартибот йўналишларида қандай ўзгаришлар бўлади?\nМонополлик белгиси. «UzAirways» шу вақтгача чипталар нархини қиммат қилиб келгани аниқланди


Она парҳезининг ҳомилага таъсири - BBC News O'zbek\nМайкл Морси Би-би-сининг тиббиёт дастурлари бошловчиси\nЯнги ўтказилган тадқиқот натижаларига кўра, ҳомиладор бўлиш вақтида онанинг парҳези бўлажак фарзанднинг келажагида ўта муҳим ўрин тутар экан.\nИкки ойча аввал мен Гамбиядаги Кенеба қишлоғида 90 ёшли Карамо Таурай билан учрашдим. Атрофида кўплаб фарзандлари ва набиралари гирдикапалак бўлган Карамо оёғидаги бармоғида бўлган кичик бир ярадан ташқари соппа-соғ эканлигини Яратганнинг марҳамати, дея айтди.\nЛекин менинг тахминимча у ҳомила сифатида пайдо бўлган ойнинг ҳам бу ерда роли бор.\n1940 йиллардан бери Кенебада Британ Тиббиёт Кенгаши тадқиқотчилари ерликларнинг қачон туғилганлари, никоҳ қурганлари ва ўлимлари ҳақида муфассал маълумот йиғиш билан шуғулланиб келган. Ушбу маълумотларни ўрганиш натижасида улар бир неча йил аввал шундай хулосага келдиларки, ҳомила йилнинг қайси вақтида пайдо бўлганлиги унинг келгуси ҳаёти узунлигига катта таъсир кўрсатар экан.\nДейлик ҳомила январ ойида пайдо бўлган бўлса ва фарзанд сентябрда туғилса, сентябрда ҳомила пайдо бўлиб июнда туғилган шахсга нисбатан анча аввал оламдан ўтиши эҳтимоли жуда катта экан.\nImage caption Гамбияда ҳамма ҳомилаларни ёғингарчилик мавсумида режалаштириш керакмикан?\nДемак, бунинг роли жуда, жуда катта.\nАнглашилишича, бунинг сабаби йилнинг муайян вақтида осмондаги юлдузларнинг қандай жойлашганида эмас, балки об-ҳаво ва ота-онанинг ҳомила пайдо бўлган вақтда нималар еганликлари билан боғлиқ. Гамбияда июлдан ноябрга қадар иқлим ёғингарчиликларга ўта бой. Қолган ойлар эса ҳаво шароити асосан қуруқ.\nҲаво қуруқ ойлари аҳоли асосан гуруч ва кускус каби донли маҳсулотларни истеъмол қиладилар. Ёғингарчилик сероб бўлган ойларда мева-сабзавот ва кўкатлар тановул қилинади.\nДемак, Гамбияда, бўлажак она ва балкида отанинг не қадар кўп кўкат истеъмол қилиши фарзанднинг келажак ҳаётига каттагина таъсир қилади.\nҲайратга солган ери шуки, таъсири жуда катта бўлгани билан ҳаётнинг дастлабки йиллари бу таъсир унча кўзга ташланмас экан. Яъни 15 ёшларга қадар йилнинг турли вақтларида туғилганлар орасида фарқ у қадар катта эмас. Лекин ундан кейинги ҳаёт фарқи жуда катта ва яққол кўзга ташланади.\nОнанинг ҳомиладорлик даврида парҳези фарзанднинг соғлиғига катта таъсир қилиши борасида анчадан бери гапирилади. Бунинг энг қатъий далилларидан бири Голландияда очарчилик йилларидан сўнг ўтказилган тадқиқотлар натижаларидир.\nФото муаллифлик ҳуқуқи thinkstockphotos\nИккинчи Жаҳон урушининг охирига яқин Олмония Голландия ҳукуматининг иш ташлаш даъватига жавобан мамлакатнинг баъзи қисмларини блокада қилди. Ўша минтақаларда озиқ-овқат етишмовчилиги юзага келиб, одамлар очликка юз тутдилар. Минглаб кишилар ҳаётдан кўз юмдилар.\nҚамал бекор қилинганидан сўнг очлик даврида туғилган болалар соғлиғини текшириш юзасидан тадқиқотлар ўтказилди.\nШу нарса аниқландики, очлик даврида ҳомила шаклида бўлган шахслар келгуси ҳаётларида юрак касалигига учраш эҳтимоли икки баробар юқори бўлган. Шунингдек руҳий касалликлар, семириш, қанд касаллиги, саратон ва асаб тизими касалликлари эҳтимоли ҳам уларда юқори бўлган.\nХавотирли ери шуки, бу аломатлар келгуси авлодга ҳам ўтган. Очликни бошдан кечирган аёлларнинг нафақат фарзандлари, балки набираларининг ҳаётлари сифати ҳам пастроқ бўлган.\nГамбияда йилнинг турли вақтида туғилган шахслар каби Голландияда очлик вақтида туғилган шахсларнинг келгуси авлодларга қадар таъсири бўлиши ҳомила даврида она қорнида ирсий ўзгаришларнинг юз берганидир.\nҲайвонларда ўтказилган тажрибалар шуни кўрсатдики, парҳезни ўзгартириш билан ҳомиладаги ирсий ўзгаришларни фаоллаштириш ё-да ҳатто умуман тўхтатиш ҳам мумкин экан.\nБу каби тажрибани одамларда ўтказиш албатта ахлоқ меъёрларига тўғри келмайди, лекин Гамбиядаги тадқиқотларга таянилса, парҳездаги ўзгаришлар ирсий ўзгаришларга не қадар таъсир қилишини кўриш мумкин. Демак ҳомиладорликнинг дастлабки босқичларида она сабзавот ва кўкатларни мўл истеъмол қилса бўлажак фарзанднинг ирсий шаклланиши фаол бўлишига асос яратар экан.\nГамбиядаги тадқиқотларнинг яна бир натижаси шуки, ёғингарчилик сероб бўлган вақтда туғилганларда турли касалликларга қарши туришда асосий омил бўлган иммунитет тизимини шакллантирувчи ирсий ҳужайралар анчайин фаол экан.\nТадқиқотларни олиб борганлардан бири Мат Силвернинг айтишича, иммунитет тизимини шакллантирувчи ирсий ҳужайраларнинг фаоллиги даражаси турли юқумли касалликларга чидамлилик, шунингдек ҳатто саратоннинг оқ қон ва ўпка саратони каби турларидан омон қолиш эҳтимолини ҳам кўпайтириши мумкин.\nХуллас, фарзанд кўришни режалаётганлар учун В витаминига бой кўк баргли маҳсулотларни кўп миқдорда истеъмол қилиш фойдали эканлиги аёндир. Бундан ташқари фолий кислотасини истеъмол қилиш ҳам фойдали экан.\nҲомила ва ҳаёт бошланганига қадар босқичлар:\n1-ой: Ҳомиланинг биринчи ойи келажакда бир шахс бўладими, иккими ёки уч ва ё ундан-да кўпроқ - ана шу аниқланади. Эгизаклар қандай пайдо бўлишини ҳеч ким билмайди.\n2-ой: Оёқ ва қўлдаги бармоқлар шакллана бошлайди. Бразилиядаги бир оила аъзоларининг ҳаммаларида олтитадан бармоқ бор. Улар бу билан фахрланадилар.\n3-ой: Ўнг қўлингиз фаол бўладими, ё чапақай бўласизми? 3 ойда ана шу аниқланади.\n4-ой: Ҳомиланинг териси шаклланади. Дастлаб ҳарир шаклда бўлган тери қалинлашиб ҳақиқий терига яқин шаклни олади. Тер ишлаб чиқувчи ва терига муайян ранг берувчи безлар шаклланади.\n5-ой: Мия ва инсон хулқини белгиловчи омиллар гормонлар асосида шакллана бошлайди.\n6-ой: Дастлаб ҳомила суяксиз бўлади. 6- ойга келиб инсон танасининг қаддини рост тутиб туриши учун муҳим бўлган суяклар шаклланади.\n7-ой: Бу ойга келиб ҳомила миясида 100 миллиардга яқин нейронлар фаолияти кузатилади. Хотира шаклланади.\n8-ой: Бу ҳомиланинг семириш даври. Ҳомила ҳақиқий гўдак шаклига киради.\n9-ой: Ўпка ҳомилада шаклланадиган охирги органдир. Чунки она қорнида унга ўпка керак эмаслиги аён... Ҳали туғилмаган ҳомила бу даврда ён-атрофдаги суюқликни ҳаво сингари нафас йўллари орқали қабул қилиш ва чиқариш орқали нафас олишни тажриба қилади.


ОКФ кубоги: ярим финалга чиққан “Насаф” қанча пул ишлаб олгани маълум бўлди | Qalampir.uz\nОКФ кубоги: ярим финалга чиққан “Насаф” қанча пул ишлаб олгани маълум бўлди\nСпорт\t23 Сентябрь 15:02 7421\nКеча, 22 сентябрь куни ОФК кубоги чорак финали доирасида Қаршининг “Насаф” клуби ўз майдонида Ҳиндистоннинг “Моҳун Баган” жамоасини 6:0 ҳисобида мағлуб этиб, турнирнинг минтақалараро финалига йўлланма олгани ҳақида хабар берган эдик.\nОФК кубоги регламентига биноан, Қарши жамоаси ҳозирги босқичгача етиб келиб 100 минг АҚШ доллари ишлаб олишга муваффақ бўлди.\n“Насаф” ОФК кубогининг минтақалараро финалида Гонконгнинг “Ли Ман” жамоасига қарши тўп суради. Бир ўйиндан иборат баҳс жорий йилнинг 20 октябрь куни Қаршида ўтказилади. Рўзиқул Бердиев шогирдлари ушбу рақибни мағлуб этишса, финалчи сифатида 750 минг АҚШ доллари мукофот пулига эга чиқади.\nФиналнинг иккинчи йўлланмаси учун кураш Баҳрайннинг “Ал Муҳаррақ” ва Кувайтнинг “Кувайт СК” жамоалари ўртасида кечади. “Насаф” Гонконг клубидан устун келса, ҳал қилувчи учрашувни 5 ноябрь куни ушбу жуфтлик ғолибига қарши ўтказади. Ғолиб жамоа – 1,5 миллион АҚШ доллари мукофот пулига эга чиқади.\nМаълумот учун, айни дамда “аждарлар” ҳужумчиси Ҳусайн Норчаев 6 гол билан турнир тўпурари бўлиб турибди.\nНасаф Рўзиқул Бердиев ОФК кубоги Моҳун Баган Кувайт СК Ҳусайн Норчаев Ли Ман\n14 Октябрь 18:54 33589\n14 Октябрь 17:48 32949\n15 Октябрь 12:14 27046\n14 Октябрь 20:43 27042


12:42 / 30.11.2017\nЎзбекистон Республикаси Ахборот технологиялари ва коммуникацияларини ривожлантириш вазирлиги Телекоммуникация инфратузилмасини ривожлантириш бошқармаси бошлиғи ҳамда АКТ соҳасида кадрларни тайёрлаш, қайта тайёрлаш ва малакасини ошириш бўлими бошлиғи лавозимига юқори малакали мутахассисларни ишга таклиф этмоқда. Бу ҳақда вазирлик ахборот хизмати хабар берди.\nҚайд этилишича, юқори малакали мутахассисларга рақобатбардош иш ҳақи, ижтимоий пакет ва ўзини намоён этиши учун барча шароитлар яратиб берилади.\n— олий маълумот, АКТ йўналиши бўйича 5 йилдан кам бўлмаган (шундан 3 йили раҳбарлик лавозимидаги) иш стажи;\n— АКТ соҳасини яхши билиш ва тушуниш, маъмурий ва корпоратив бошқарув соҳасида тажрибага, ижодий фикрлаш ва масалани ҳал этишга инновацион ёндашиш қобилиятига эга бўлиш;\n— Телекоммуникациялар ва ахборот технологиялари соҳасидаги чет эл компаниялари ва халқаро ташкилотларда орттирилган тажриба, шунингдек, хорижий тилларни билиш маъқулланади.\n— олий маълумот, таълим/бошқарув/иқтисодиёт/молия соҳаларида 5 йилдан кам бўлмаган (шундан 3 йили раҳбарлик лавозимидаги) иш стажи;\n— Хорижий олий таълим муассасаларида орттирилган тажриба, шунингдек, хорижий тилларни билиш маъқулланади.


Дарҳақиқат, мустақиллик йилларида ижтимоий соҳага устувор йўналишлардан бири сифатида аҳамият қаратиб келинмоқда. Бу борадаги амалий ишлар юртимизда ижтимоий адолат таъминланишига, фуқароларнинг муносиб ҳаёт кечиришлари учун барча зарур шарт-шароит яратилишига имкон бераяпти.\nАҳоли бандлигини таъминлаш масаласи ҳам доимий эътибордаги масалалардан бири бўлиб, ҳар йили ҳукуматимиз томонидан Бандлик дастури ишлаб чиқилиши, унинг парламентда муҳокамадан ўтказилиши ҳамда тасдиқланиши бунинг амалий исботидир.\nБинобарин, 2016 йилда мамлакатимизда Дастур асосида 990 мингга яқин янги иш ўринларини яратиш мўлжалланмоқда. Жумладан, кичик бизнес ва хусусий тадбиркорлик, -хизмат кўрсатиш соҳаларини изчил ривожлантириш ҳисобидан 660 мингдан зиёд иш ўринлари очилади. Олий ўқув юртлари, лицей ҳамда коллежларнинг 510 мингдан зиёд битирувчилари бандлигини таъминлаш кўзда тутилмоқда.\nОлий Мажлис Қонунчилик палатаси томонидан Дастурда белгиланган вазифаларнинг ўз вақтида тўлиқ ҳамда самарали бажарилишига катта аҳамият берилмоқда. Чунончи, Ўзбекистон Халқ демократик партияси фракциясининг яқинда бўлиб ўтган йиғилишида ана шулар хусусида атрофлича сўз юритилиб, Бандлик дастури ижроси устидан таъсирчан парламент назоратини амалга ошириш масалалари муҳокама қилинди.\nУнда фракция аъзолари парламент қуйи палатасининг Меҳнат ва ижтимоий масалалар қўмитаси томонидан режалаштирилган Бандлик дастури кўрсаткичларининг Сурхондарё вилоятидаги ижросини ўрганиш мақсадида ушбу вилоятда назорат-таҳлил тадбирини ташкил этиш масаласини атрофлича кўриб чиқдилар.\nДепутатлар сайловчилар билан ўтказилган учрашувларда кўтарилган масалалар таҳлили асосида, жойларда мазкур соҳада ҳали ечимини кутаётган муаммолар борлигини таъкидладилар. Вилоятда Бандлик дастури параметрлари ижросини таъминлашда кичик бизнес, шу жумладан, хизмат кўрсатиш соҳасини янада ривожлантириш бўйича олиб борилаётган ишларга алоҳида аҳамият қаратилиши лозимлиги айтиб ўтилди.\nМуҳокама жараёнида билдирилган таклиф ҳамда тавсиялар асосида депутатлар томонидан Сурхондарё вилоятида Дастур ижроси самарадорлигини ўрганиш давомида амалга оширилиши лозим бўлган аниқ вазифалар белгилаб олинди.\nДастурнинг изчил ижро этилишида маҳаллий Кенгаш депутатларини кенг жалб қилиш, улардаги депутатлик гуруҳларининг ҳам эътиборини қаратиш лозимлигига урғу берилди.\nЙиғилиш якунида билдирилган фикр ва мулоҳазалар асосида фракциянинг тегишли таклифлари ишлаб чиқилди ва масъул қўмитага тақдим этилди.\nМазкур рукндаги бошқа мақолалар: « Шанхай ҳамкорлик ташкилотига аъзо давлатлар хавфсизлик кенгашлари котибларининг ўн биринчи йиғилиши тўғрисида ахборот\tМаҳалла сайлови иштирокчилари пухта билим эгалламоқда »


Каримов хотирасига: грантдан тортиб, мукофотгача - BBC O'zbek\nКаримов хотирасига: грантдан тортиб, мукофотгача\nАгар, Ўзбекистонда ўтказилган янги экспресс-сўров натижасига таянилса, мамлакат аҳолисининг 90 фоиздан ортиқроғи марҳум президент Ислом Каримов хотираси абадийлаштирилиши керак, деган фикрда.\nЯъни, шунча фоиз ўзбекистонлик бу борада Ўзбекистон янги президенти Шавкат Мирзиёевнинг бу борадаги ташаббусини тўлиқ қўллаб-қувватлашлари ва унга қўшилишларини айтишган.\nЎзларидан ҳам бу хусусдаги таклифлари сўралганида, билдирилган фикрлардан айримлари ўзига хослиги билан ҳам ажралиб турган.\nАйрим сўров иштирокчиларининг наздларида, Ўзбекистоннинг ҳар бир шаҳридаги битта кўчага марҳум Ислом Каримовнинг номи берилиши керак.\nУчдан бир қисм ўзбекистонликка кўра, хотирасини абадийлаштириш учун энг яхши тадбиркор ва фермерлар учун Ўзбекистон Биринчи президенти номида махсус грант таъсис этилиши лозим.\nЎзбекистон марҳум президентининг спортни ривожлантиришдаги хизматларини алоҳида эътироф этган яна бошқа бирларининг айтишларича, спортда эришган ютуқлари учун ёш авлодга уч босқичли Ислом Каримов номидаги махсус мукофот берилишини йўлга қўйиш керак.\nУларнинг наздларида, бу иш ёшларни янада кўпроқ спортга жалб этишга кўмак беради.\nБу масалада Ўзбекистон марҳум президентининг шахсан ўзи ташаббускори бўлган "Шарқ тароналари" халқаро йиллик мусиқа фестивали ҳам экспресс-сўров қатнашчиларининг эътиборидан четда қолмаган.\nУларнинг орасида мазкур фестивал иштирокчиларини ҳам назарда тутиб, Ислом Каримов номидаги махсус мукофот таъсис этилиши лозим, деганлари ҳам топилган.\nАйрим ўзбекистонликлар наздларида эса, марҳум президент ҳаёти ва фаолиятини ўрганиш учун мамлакат ўқув даргоҳларида махсус фан ўқитилиши керак.\nЎлими ортидан, Ислом Каримовни отаси каби улуғлашини айтган Ўзбекистоннинг янги президенти Шавкат Мирзиёев унинг номини абадийлаштириш борасида қарор берган.\nМарҳум президент таваллуд куни арафасида Ўзбекистон пойтахтидаги Тошкент халқаро аэропорти дохил мамлакат бўйлаб бир неча иншоотлар, кўчалар, жумладан, Асакадаги автомобил заводи ҳам энди Ислом Каримов номи билан аталиши маълум бўлган.\nОрада Ислом Каримов хотирасига пойтахт Тошкент, Самарқанд ва Қаршида ҳайкал ўрнатилиши ҳақида айтилди.\nМустақил Ўзбекистон биринчи президенти таваллуд куни - 30 январни кенг нишонлаш ва вафоти санаси - 2 сентябрни Хотира куни сифатида ёд этишга қарор қилинди.\nИслом Каримов ўлимидан 10 кунча ўтиб, Тошкентнинг Фарғона йўли ёқасида бир йил аввал ёниб кетиб, сўнг қайта қурилган қадимий "Жўрабек" масжиди "Ислом ота", дея ўзгартирилди.\nУнинг кенжа қизи Лола "масжидни қайта тиклашдек савобли ишни бажариш бахтини ўзи ва турмуш ўртоғига насиб айлагани учун меҳрибон Парвардигорга беадад шукроналар ва ҳамду-санолар" айтиши ортидан, намозгоҳга кенг жамоатчилик таклифига биноан "Ислом ота" жомеъ масжиди номи берилганини эълон қилиб чиқди.\nФото муаллифлик ҳуқуқи LOLA KARIMOVA-TILLAEVA\nОрадан бир неча ҳафта ўтиб эса, Лола Каримова-Тиллаева марҳум отаси номига онаси билан бирга жамоатчилик хайрия жамғармасига асос солишганини ҳам маълум қилди.\nБиринчи Президентнинг ўлими эълон қилингани ҳамоноқ ижтимоий тармоқлар Ислом Каримов номини абадийлаштириш таклифлари билан тўлиб тошган.\nАммо чорак асрлик бошқаруви "авторитар" эканликда танқид қилиб келинган марҳум президент Ислом Каримов хотирасини абадийлаштиришга қаратилган бу каби саъй-ҳаракатлар, айниқса, турли ижтимоий мулоқот тармоқларида ўзбекистонликлар томонидан бир хилда қарши олинмаган. Қарама-қарши муносабатларга сабаб бўлган.\n"Ижтимоий фикр" омма фикрини ўрганиш марказининг экспресс-сўрови уч кун давом этган.\nСўров жараёнида турфа жинс, ёш, миллат ва ижтимоий келиб чиқишда бўлган пойтахт аҳолисининг фикри ўрганилган.\nАммо хабарларда сўров иштирокчиларининг аниқ сонлари ҳақидаги маълумот берилмаган.\nПрезидент Ислом Каримов 78 ёшда экан, ўтган йил сентябрь ойида "миясига қон қуйилиши" оқибатида ҳаётдан кўз юмганди.\nАлоҳида таъкидлаш жоиз, бунгача Ўзбекистонда марҳум президент Ислом Каримов номида бирор бир нарса бўлмаган.\nҚолган аксарият минтақа давлатлари лидерлари билан солиштирганда, бу масалада президент Каримов ўзининг камтарлиги билан алоҳида ажралиб турган.


Гапнинг рости, жаҳон чемпиони деган номни кўтариб юрган кишиларни кўрганимда таъзим қилгим келади. Бирдан кўз олдимда етти иқлим акс этган дунё харитаси жонланади. Осиёю Европа, Африкаю Америка, Австралия қитъаларидаги ўнлаб мамлакатларнинг манамен, деган спортчиларини енгиб, чемпион бўлиш осон деб ўйлайсизми?!\nБолалик дамларим кечагидек эсимда. Қишнинг бир тутам кунлари қишлоғимиз оқсоқоллари белбоғли кураш бўйича ёшлар ўртасида маҳалла биринчилигини ўтказишарди. Полвонлар маҳалла чемпиони бўламан, деб майдонда қора терга ботишарди. Ғолибликни қўлга киритган полвонга совға ҳам берилмасди. Маҳалла чемпиони деган номнинг ўзи унинг ғурурини осмон қадар кўтариб юборарди. Жаҳон чемпиони бўлишнинг мартабаси нечоғлиқ баландлигини ана шу мисол орқали англаб етаверинг.\nБелбоғли ёхуд фарғонача кураш ҳам халқимизнинг миллий қадриятлари сирасига киради. Ёвқур, мард кишиларга нисбатан белида белбоғи бор, деган ибора бежиз ишлатилмаган. Белбоғли кураш билан асосан эр йигитлар шуғулланган бўлсалар-да, кези келганда ор-номус учун аёллар ҳам майдонга тушганлар. Бунга машҳур эпосимиз “Алпомиш”даги Барчинойнинг хатти-ҳаракатлари ёрқин мисол бўла олади. (Севимли ёзувчимиз Нормурод Норқобилнинг “Полвон” ҳикоясида ҳам ор-номус учун майдонга чиққан аёл полвоннинг характери яхши очиб берилган).\nИстиқлолдан кейин белбоғли кураш билан барчинкелбат қизларимиз ҳам астойдил шуғуллана бошлашди. Ана шундай полвонларимиздан бири икки карра жаҳон ва бир неча бор Ўзбекистон чемпиони, боёвутлик Фарангиз Абдунабиева бўлади. У 5 йилдан буён моҳир мураббий Жавлонбек Миржумаев қўлида шуғулланиб келади. Айни чоғда Гулистон ихтисослаштирилган Олимпия захиралари мактаб-интернатининг 9-синфида таҳсил олади.\nФарангизнинг курашга кириб келишига отаси Одилжон Абдураҳмонов сабабчи бўлган. Маълумингизким, вилоятимизда белбоғли кураш Ховос ва Боёвут туманларида яхши ривожланган. Бу ерда тез-тез курашли тўйлар ва сайиллар ўтказиб турилади. Майдонда алпларнинг наъра тортиб курашишларини Одилжон кўп бор кузатган. Қизи спорт билан шуғулланишни ихтиёр этганида Боёвут тумани болалар-ўсмирлар спорт мактабининг кураш секциясига етаклаб борди. Шу-шу қизгина белбоғли курашнинг жозибасига ошуфта бўлиб қолди.\nБЎСМда кураш тушганида Фарангизнинг олдига тушадиган рақиб топилмасди. Бироқ республика миқёсида ўтказиладиган турнирларда ҳаяжон босиб, енгилиб қоларди. Жавлонбек Миржумаев шогирдини психологик жиҳатдан тайёрлашга алоҳида эътибор қаратди. 2017 йил Самарқанд шаҳрида 2000-2002 йилларда туғилган ўсмирлар ва қизлар ўртасида Ўзбекистон чемпионати старт олди. Фарангиз финалда андижонлик рақибасига рўбарў келди. У гиламга қадам қўйиши билан бутун эътиборини курашга қаратди. Зал тўла одамларнинг бақириқ-чақириқлари ҳам қулоғига кирмай қолди. Гўё гиламда ўзи ва рақибасидан бошқа ҳеч ким йўқдек.\nВодий қизлари азалдан чайир келади. Чунки фарғонача кураш шу ердан чиққан-да! Курашнинг ҳадисларини яхши билишади. Бироқ Сирдарё заминида улғайган Фарангиз ҳам бўш келмади. Рақибасини пайт пойлаб ёнбош усулида гиламга юз тубан қулатди. Бирдан қулоқ пардалари очилиб кетди. “Балли, Фарангиз! Ҳалол!” деган ҳайқириқлардан чемпион бўлганини англаб етди. Кўзларига севинч ёшлари қуйилиб келди. Бир вақт ўзини устозининг ёнида кўрди. Чемпион бўлиш қандай масъулиятли, қандай шарафли!\nФарангиз белбоғли кураш бўйича 5 карра Ўзбекистон чемпиони. Бироқ жаҳон чемпиони бўлишни ўйласа, кўз олдига қаторлашиб турган барчинкелбат қизлар келаверарди.\n2018 йилнинг 6-9 декабрь кунлари Россия Федерациясининг Қозон шаҳрида белбоғли кураш бўйича жаҳон чемпионати қизғин курашлар остида ўтди. 44 килограмм вазн тоифасида гиламга чиққан Фарангиз финалда туркманистонлик рақибаси билан беллашди. Унинг жонига яна машғулотларда ўрганган ёнбош усули қўл келди. Кетма-кет икки бор рақибини ёнбош усулида ер чўккалатди. Беллашув тугагач, ўртадаги ҳакам Фарангизнинг қўлини озод кўтарди. Ҳа, у жаҳон чемпиони бўлган эди. Ўзбек қизлари орасида белбоғли кураш бўйича биринчи жаҳон чемпиони. Бундай пайтда полвоннинг кўнглини сурур ва ғурур қамраб олади.\nЖорий йил апрель ойида Навоий шаҳрида навбатдаги мамлакат чемпионати бўлиб ўтди. Унда Фарангиз Абдунабиева барча рақибларини енгиб, жаҳон чемпионатига йўлланма олди. 8-11 август кунлари Тошкент вилояти Олмалиқ шаҳрида Ўзбекистон Республикаси Президенти соврини учун 2002-2004 йилларда туғилган ўсмирлар ва қизлар ўртасида белбоғли кураш бўйича жаҳон чемпионати бошланди. Унда 40 та мамлакатдан 200 га яқин полвонлар келди. Фарангиз белбоғли курашнинг эркин усулида 48 килограмм вазн тоифасида барча рақибаларининг елкасини ер искатиб, финалга чиқди. Олтин медаль учун курашда унга фарғоналик Шоҳиста рўбарў келди. Рақибини юлдуз санатиши учун Фарангизга 5 сония кифоя қилди. Севимли услуби ёнбошни қўллаб, рақибасини ҳалолу покиза енгди. Унинг шарафига Мадҳиямиз янграб, байроғимиз кўтарилди.\n–Менинг энг яхши кўрган усулларим ёнбош ва ўнг томонга кўтариб ташлаш, – дейди Фарангиз. – Айни чоғда белбоғли курашнинг классик ва эркин усуллари мавжуд. Илгарилари қизлар асосан эркин усулда курашар эди. Ҳозир бизларга ҳам классик усулда беллашишга рухсат этилган.\nОлмалиқда Фарангизга акаси Отабек ҳамроҳлик қилди. Дарвоқе, у ҳам белбоғли кураш бўйича 2 карра Ўзбекистон чемпиони бўлган.\nЧемпион қиз мусобақадан қайтгач, вилоят жисмоний тарбия ва спорт бошқармаси бошлиғи Ифтихор Ўроқов ва Гулистон ихтисослаштирилган олимпия захиралари мактаб-интернати директори Сирожиддин Муҳаммадиевлар совға-саломлар билан уйларига йўқлаб боришди. Шундай қизни тарбиялаб, вояга етказган она – Қумринисо Абдураҳмоновага ўзларининг “Ташаккурнома”ларини топширишди.\nЖаҳон чемпиони ва унинг устози билан суҳбатлашганимда бир муаммони илғагандай бўлдим. Раҳбарлар ўзимизнинг миллий спортимиз бўйича чемпионликни қўлга киритган спортчиларга у қадар эътибор бермаётгандек таассурот уйғотмоқда. Спортнинг Олимпиада турларида арзимаган ютуқларни қўлга киритган спортчилар ҳам бинойидек шарафланмоқда. Фикри ожизимизча, миллий спорт турларимиз бўйича жаҳон чемпионларини кўкларга кўтариб эъзозлашимиз шарт. Бу ўсиб келаётган ёш авлодда миллий ўзлигимизга муҳаббат уйғотади. Ўз тили, урф-одатлари, миллий спорт турларини улуғламаган халқ жаҳон айвонида обрў-эътиборга эга бўлмайди.\nТасвирда: белбоғли кураш бўйича 2 карра жаҳон чемпиони Фарангиз Абдунабиева.


«КАЛЬЦИЙ КАМАЙСА, АҚЛИЙ РИВОЖЛАНИШ СУСТЛАШАДИ?!» - 17 Февраля 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-09-19, 12:29 PM\nГлавная / Bosh sahifa » 2015 » Февраль » 17 » «КАЛЬЦИЙ КАМАЙСА, АҚЛИЙ РИВОЖЛАНИШ СУСТЛАШАДИ?!»\nБолалар шифохонасида қизиқ воқеага гувоҳ бўлдим. Педиатр кўриги учун навбатда турган аёллар кальций препаратлари ҳақида қизғин суҳбатлашаётган экан. Ёши каттароқ аёллардан бири «Болага сут-қатиқни канда қилмай ичирсангиз, кальций билан муаммо бўлмайди» деса, бошқаси унга жавобан эрталабки қуёшда сайр қилиш фойдалилигини айтди. Диққатимни тортгани 6-8 нафар аёлларнинг фикри иккига ажралгани бўлди. Бир гуруҳи табиий маҳсулотларни ёқласа, иккинчи гуруҳи кальций препаратларини маъқуллади. Ўйланиб қолдим, ҳақиқатан ҳам қайси усул фойдалироқ? Умуман кальций кичкинтойлар организми учун қанчалик муҳим? Шу каби саволлар билан шифокор педиатр ҳаким ДАДАБОЕВга юзландик.\nУлғаяётган бола организми жисмоний ва ақлий ривожланиш босқичларидан ўтиб, ёшга доир ўзгаришларга дуч келади. Бу жараёнда кальций моддасининг ўрни беқиёс. Зеро, ушбу модда организмдаги 300 дан ортиқ биологик жараёнларда қатнашиб, суяк тўқимасининг шаклланишида муҳим омил ҳисобланади. Кальций кичкинтойнинг тиш эмали, мушаклар қисқариши ва тонусининг меъёрда бўлиши, нерв толаларининг ўтказувчанлиги, қон қуйилиши каби жараёнларнинг асосий иштирокчисидир. Шу билан бирга, мазкур модданинг меъёрда бўлиши фарзандингизни шамоллаш, аллергик таъсирлар, асабийликдан ҳимоя қилиб, ақлини фаоллаштириб, хотирасини мустаҳкамлайди.\nБЕЛГИЛАРИ СИЗГА ТАНИШМИ?\nТиббиётда кальций миқдорининг камайиб кетиши гипокальцемия номи билан аталади. Меъёрда бола қонидаги кальций миқдори 1.8-2.2 ммоль/литрни ташкил этади. Агар ушбу кўрсаткич пастлаб кетса, қуйидаги белгилар кузатилиши мумкин:\n– боланинг тез толиқиши;\n– соч ва тирноқларнинг синувчан ҳамда рангсиз тусга кириши;\n– тиш эмалининг қорайиши;\n– тез-тез эт увишиши;\n– умуртқа суягининг қийшайиши;\n– гавдани тик тута олмаслик;\n– кўп терлаш;\n– талваса хуружлари.\nАгар бола организми кальцийни етарлича қабул қилмаса ёҳуд у сингиши билан тезда парчаланиб кетса, кальций етишмовчилиги келиб чиқиши мумкин. Бу ҳодиса одатда суяк скелетининг бузилиши, мушакларда оғриқ, милк қонаши каби белгилар билан намоён бўлади. Мактаб ёшидаги болаларда кальций етишмаслиги остеопорозни келтириб чиқариши, қўл-оёқ суякларининг мўртлашиши ва жароҳатларга мойиллик ортиши билан хавфли саналади.\nБоғча ёшидаги кичкинтойларда эса бўй ўсишининг ортда қолиши, вазн камайиши, рахит аломатларининг жадал ривожланиши, нутқ ва ақлий фаолликнинг оқсоқланиши билан характерланади. Мутахассислар бу жараёнда тиш эмали зарарланиб, кариесга мойиллик келиб чиқиши, мушаклар тонуси ортиб, бола оёқлари «Х» ёки «О» шаклига келиб қолишини таъкидлашади.\nЮқоридаги аломатларни сезсангиз, кечиктирмай шифокор ҳузурига боринг. Зеро ривожланаётган организм учун ҳар бир кичик муаммо йиллар ўтиб катталашиши мумкин. Мутахассис боланинг умумий аҳволи, ёшга доир ўзгаришлар ва шикоятларини тинглаб, зарур муолажа турини тавсия этади. Кальций миқдорини нормаллаштириш учун муолажа қатъий тартибда олиб борилиши лозим. Препаратларни ўз вақтида ва белгиланган кунгача қабул қилиш, тўғри овқатланиш тартибини йўлга қўйиш ҳамда жисмоний фаолликни ошириш шулар жумласидандир.\nКЎПАЙИБ КЕТГАНИ ҳАМ ЗИЁН?!\nҳар бир озиқ-овқат маҳсулотларида кальций моддаси бор. Бола организми ўзига керакли миқдорини қабул қилиб, зарур жараёнларга йўналтиради. Таом ва егуликлар сабаб кальцийнинг ортиб кетиши деярли учрамайди. Аммо препаратларни пала-партиш қабул қилиш, мустақил даволаш оқибати кальцийнинг ҳаддан ортиқ сўрилишига олиб келиши мумкин. Мазкур ҳодиса тиббиётда гиперкальцемия дейилади. Бунда асосий муаммо суякларда кузатилади. Кальцийга тўйинган суяк мўратлашиб, синувчан ҳолатга келиши кузатилади ва гавда оғирлигини кўтаролмайди.\nКальций миқдорини бирдан камайтириб бўлмайди. Бу организмнинг ҳаётий жараёнларига ножўя акс этиши мумкин. Шифокор кўрсатмаси билан препарат таъсирини камайтирувчи муолажа буюрилиб, тартиби бўйича бажарилади. Организм меъёрий ҳолатини тиклаб олгунича енгил жисмоний машқлар, тўғри таомланиш ва ўз вақтида дам олишга аҳамият бериш лозим.\nСамира УЛУҒБЕКОВА тайёрлади.\nКатегория: Foydali maslahatlar / Полезны советы | Просмотров: 2155 | Добавил: Yangilik, newsuz, uznews, Yangib chiqargan., xabarlar, habarlar, новости, Yangiliklar, ahborot, NEWS | Рейтинг: 0.0/0


Бахтиёр Ҳамидуллаев: «Насаф»га қарши очиқ ўйин қилсак, йирик ҳисобда ютқазишимиз мумкин эди» - Penalti.uz | Футбол янгиликлари олами!\n00:04 Фабрегас "Барселона"ни кескин танқид қилди 64 0 Янгиликлар\n23:54 "Бунёдкор" меҳмонда "Қўқон-1912"га қай тарзда мағлуб бўлди? (видеошарҳ) 30 0 Видеолавҳалар\n23:45 Моуриньо: «ФАни танқид қилганим учун жарима тўлашдан кўра, хайрияга пул беришни афзал кўраман» 33 0 Янгиликлар\n21:15 "Атлетико" "Гранада"ни тор-мор этди. Суаресдан дубль+пас 85 0 Янгиликлар\n19:27 РПЛ. "Ростов" сафарда қийин ғалабага эришди 68 0 Янгиликлар\n12:16 Зидан: «Куртуанинг сэйвлари «Бетис» билан ўйин якуний натижасига таъсир кўрсатди» 94 0 Янгиликлар\n05:51 Futbol TV телеканалининг 27 сентябрь кунги кўрсатувлар дастури 144 0 Янгиликлар\n15.09.2020, 20:05 183 0


Изҳор эҳтиёжи ва ё форумлару блоглар ҳақида - BBC O'zbek\nИзҳор эҳтиёжи ва ё форумлару блоглар ҳақида\nМустақил журналист ЎзВебистон\nImage caption Баҳс қизғин...фақат форумда\nИнтернет оммавийлашар экан ҳаётдаги чойхона, гаштак ўрнини интернетнинг қулайликлари эгаллаб олаётганини кўриш мумкин. Бу восита орқали минглаб чақирим масофалар бир сонияликка айланди. Ўзбекистоннинг асфалти кетиб чанг кўчаларга айланаётган туман марказидаги интернет кафе деб аталиш маскандан туриб, олис Оврўпа ёки уммон орти Америкадагилар билан дераза ортида гаплашгандек ҳамсуҳбат бўлаверасиз.\nИнтернет оламининг имкониятлари шу даражага етмоқдаки, энди бир бирини фақат ники (интернетдаги тахаллус) орқали танийдиганлар виртуал партиялар тузиб давлатни бошқариш сирларини ўрганмоқда.\nБу сўз ҳаётимизга кириб келиши билан ундан биринчи бўлиб ҳар доимгидек ўрганишга чанқоқ ёшлар кенг фойдалана бошлашди.\nИнтернет шинавандаларининг энг кўп вақт сарфлайдиган манзилларидан бири бу форум. Интернет фойдаланувчиларининг ўзбек тилида бу сўз аллақачон оммавийлашиб кетган бўлса ҳам унга анжуман, ёда фикр алмашиш воситасида дея таъриф бериш мумкин.\nАсосан турли никлар билан кириб фикр қолдириладиган бундай форумларнинг ҳили кўп. Аммо Ўзбекистон шароитида уларни мамлакатда муаммосиз очиладиган ёки тўсиқ қўйилганларга бўлиш мумкин.\nArbuz.com форуми Ўзбекистон ёшларни қўллаб қувватлаш “Умид” жамғармаси орқали хорижга ўқишга кетган талабалар томонидан ташкил қилинган. Ушбу сайтга асосан ўзбекистоннинг ичидаги ва хориждаги ёшлар ҳамда турклар киришади.\nФаолиятини бошлаганига 10 йил бўлган ушбу сайт унутилган "умид"чи талабалар қисматига ўхшаб Ўзбекистонда бир неча йилдан бери очилмайди.\nАммо шунга қарамай сайтга турли айланма йўллар орқали кириб турадиган ёшларни кўп учратасиз.\nСайтда энг қайноқ бўлган мавзулар бу Ўзбекистонда содир бўлаётган воқеа ҳодисаларга нисбатан берилаётган муносабатлардир.\n"Қаердасан, саодат соҳили?.."\nImage caption Ўзбекистонда блоглар энди-энди шаклланмоқда, аммо Эронда блоглар инқилобий паллага етгани айтилади\nАхборот тарқалишини қаттиқ чекловчи Ўзбекистондан чиқадиган ҳар қандай хабар ҳам чет элдаги форумчилар томонидан катта қизиқиш билан кутиб олинади ва муҳокама қилинади.\nХабарлар ичида ҳеч қайси интернет саҳифаларида учрамагани ҳам чиқиб қоладики, бу фуқаролик журналистикасининг ўзига хос тури эканидан далолат қилади.\n2005 йилдаги Андижон воқеалари сайт тарихида энг кўп муҳокама қилинган ва охир оқибат шахсиятларга ўтиш ортидан ёпиб қўйилган мавзулардан биридир.\nФорумда ҳам мухолифат, ҳам ҳукумат тарафдорлари, диндору атеист ва дунёвий қарашдаги одамларни учратиш мумкин. Муҳожир бўлиб ватанга боролмайдиганлар ва Ўзбекистоннинг ичидан туриб янгича ҳаво олишга ҳаракат қилаётган ёшларни ҳам кўрасиз.\nСайтнинг оммавийлигини шундан ҳам билиш мумкинки, агар google.com излаш қидирув саҳифаси орқали Ўзбекистонга алоқадор бирор савол берсангиз биринчи сайтлардан бўлиб arbuz.com чиқиб келади.\nАлбатта турли қараш вакилларининг мавжудлиги сабаб мавзулар қизғин муҳокама қилинишини кўришимиз мумкин.\nБир кунда сайтга ўртача 300-400 фойдаланувчи киради. Фикрларнинг ўта кескинлиги боис ҳам ушбу сайт Ўзбекистонда чеклаб қўйилган.\nФорумдаги ҳаёт аста секин виртуалликдан ҳақиқийликка кўча бошлаган. Форумларда топишиб турмуш қурган йигит қизлар 2-3 фарзандли бўлишга ҳам улгуришди.\nЯна эътиборли томони, АҚШ, Москва, Лондон каби шаҳарлар ва Ўзбекистонда форумчилардан ташкил топган ўзига хос гуруҳлар тузилмоқдаки бу виртуал дўстликнинг реал ҳаётга кўчаётганидан далолат беради.\nАммо шундай бўлса-да шахсий хавфсизлигини ўйлаган яна бир тоифа фойдаланувчи ўзининг исми шарифи ва касбини сир тутишга ҳаракат қилади.\nЎзбекистонда яна бир оммалашган форумлардан бири бу uforum.uz. Унинг ўзига хослиги иштирокчиларнинг кўпчилиги асл исм шарифи ва расмлари билан қатнашади.\nФорум асосан комютер ва алоқага ихтисослашга бўлса-да, унда турли касб эгалари ва талабаларни учратиш мумкин.\nСайт Ўзбекистонда рўйхатдан ўтгани боис, унда сиёсатга алоқадор ўткир мавзулар деярли учрамайди.\nАммо шундай бўлса-да, таълим соҳасидаги айрим қаллобликлар бу сайтларда онда сонда учраб туради.\nФорумнинг яна бир ўзига хослиги шундан иборатки, ҳар иштирокчи ўзининг блогини яъни кундалигини юритиши мумкин. Форумдаги блогларнинг бошқалридан фарқи унинг кузтаувчиларининг кўплиги ва бошқа иштирокчиларнинг ҳам фаол иштирок этиишидир.\nArbuz.com да энг машҳур бўлган блоглардан бири, Олмонияда фаолият юритадиган Lost лақабли бир йигитнинг Das Blog деган кундалиги. Унга шу кунгача 125 мингдан ортиқ ташриф буюрилган. Ўзининг аччиқ аччиқ гаплари билан ҳеч кимни аямайдиган бу блоггер, форум иштирокчиларини интерьвю қилиб чиқишни ҳам йўлга қўйган.\nУчоқларда учувчи, ҳадисшунос олим, талаба каби турли касб эгалари бўлмиш ўзбекистонликларнинг дунёқараши, қизиқишлари ва бошидан ўтганлари билан танишаверасиз.\nБир сўз билан айтганда виртуал жамият.\nФорумда кашф бўлган шоирлар ҳам талайгина. Бундай шахсларнинг шеърлари бирор ерда чоп этилмаган бўлиши мумкин, аммо форумга аъзолик йилларида вужудга келган илҳом намуналари форум саҳифаларида ўрин олган.\nФорум ижодкорларидан шеърларидан намуналар\nQishlog'im sog'indim juda ham,\nUfqqa tutashgan dalalar,\nChiniqqan sarpoychan bolalar.\nYodimda: ko'chani changitib,\nO'ynardik charchamay chiliklar,\nQochardik ko'rsatib qiliqlar.\nEsimda suv kechib, shalabbo,\nKanalda boldirg'on o'rganim,\nBo'g'zimga tiqilar hayajon,\nKo'zimda achchiq yosh yiltirar,\nKo'rmasman seni men hech qachon! Shokirbek\nBurgutlar qaytajak Do’stim,\nburgutlar kelajak o’lkaga qaytib\nQanotlari ko’k choyshabin yirtib uchajak!\nYashin kabi hur parvozi shamshirdek chaqnab\nMazlum millat ma’vosini yana quchajak!\nZanjirlarning chuqur botgan qonli izlari\nZabun yurtning gardanidan boradi o’chib,\nAsrlardir tuproq bo’lib toptalgan erlar\nBugun burgut bo’lib ko’kka ketmoqda ko’chib.\nSohibini topajakdir bu ulug’ tog’lar\nQadalgusi cho’qqilarga zafar bayrog’i,\nEshitilar burgutlarning qiyqiriqlari\nYana shonli yuksalishning yetilmish chog’i!


Ғузордан ажойиб ғалаба билан | "NAVBAHOR" FUTBOL JAMOASINING RASMIY WEB SAHIFASI\nҒузордан ажойиб ғалаба билан\nМамлакат чемпионатининг навбатдаги турида жамоамиз Ғузорда “Шўртан” меҳмони бўлди. “Шўртан”га қарши баҳсда илк маротаба “Навбаҳор” таркибида Аюбхон Гаппаровни майдонга тушганлигини айтиш жоиз. Ҳуқуқий жиҳатдан Қозоннинг “Рубин” клубига тегишли бўлган футболчи давралар оралиғида “Навбаҳор” аъзосига айланганди. Эътиборли жиҳати ҳужумчи жамоамизга эркин агент сифатида қўшилди. Мураббийлар шу куни нимагадир тажрибали ҳужумчилардан бири Рўзимбой Аҳмедовни ҳатто қайдномага ҳам киритишмади.\n“Шўртан” – “Навбаҳор” – 1:3 (0:0). Ғузор. “Марказий” ўйингоҳ.\nҲакамлар: Б.Намозов (Тошкент), Р.Самандаров (Навоий), О.Жумаев (Навоий), Ш.Қосимов (Тошкент).\n“Шўртан”: 70. Элдор Тожибоев, 4. Жамол Отақулов (А.Омонов, 50), 5. Асрор Алиқулов (Я.Крушельницкий, 66), 10. Павел Соломин, 19. Иброҳим Отахонов (Ф.Фахриддинов, 74), 20. Алекандр Востриков, 21. Зоҳид Раупов, 27. Умар Эшмуродов, 37. Андрей Власичев, 38. Азиз Алижонов, 48. Азиз Ғуломхўжаев.\n“Навбаҳор”: 70. Павел Леус, 6. Леонид Кошелев, 10. Акрам Баҳриддинов, 13. Тимур Султанов, 20. Ғайрат Жўраев, 26. Қаҳрамон Маҳаммаджонов (А.Аҳмедов, 57), 31. Рустам Аъзамов, 32. Жаҳонгир Меҳмонов, 45. Александр Лупашко (А.Алиев, 70), 47. Тимур Яфаров, 99. Аюбхон Гаппаров (С.Абдуллаев, 84).\nГоллар: П.Соломин (90) – А.Гаппаров (62), С.Абдуллаев (87), Л.Кошелев (88).\nОгоҳлантириш: И.Отахонов (73).\nУчрашувнинг биринчи бўлимида майдон эгалари устунликка эга бўлишди. “Шўртан” футболчилари ўз майдонларида ғалабани кўзлашаётганлигини амалда исботлашди. Асосий эътиборни ҳужумга қаратган Тўрақулов шогирдлари Леус дарвозаси олдида қатор хавфли ҳужумларни ташкил этишди. Востриков, Отақулов, Саломин, Алижонов ва Отахоновлар имкониятлардан самарали фойдалана билишмади. Айрим ҳолларда уларга аниқлик етишмаган бўлса қолганларида дарвозабонимиз Павел Леус ва ҳимоячилар хавфни олдини олишди. Жамоамиз асосий эътиборни ҳимояга қаратиб, қарши ҳужумларга умид қилишди. Шу сабабли танаффусга қадар футболчиларимиз Тожибоевни кам ҳоллардагина безовта қилишди. Шунга қарамай Гаппаровда икки бор ҳисобни очиш имконияти юзага келганди. Аммо, биринчи бўлимда ҳеч бир футболчига гол уриш насиб этмади.\nИккинчи бўлимни футболчиларимиз биринчисига қараганда ҳужумкор руҳда бошлашди. Кетма кет ҳужумларни ташкил этилиши натижасида Тожибоев дарвозаси олдида хавфли вазиятлар юзага келди. Бир сафар Леонид Кошелев кучли зарбаси билан “Шўртан” дарвозасини нишонга олишга уриниб кўрди. Лекин, тўп қандайдир ҳолатда тўрдан жой олмади. Ушбу лаҳзаларда омад мезбонларга чин маънода кулиб боқди десак хато бўлмайди. Ҳужумкорликни оширган футболчиларимиз 62–дақиқада ҳисобни очишга муваффақ бўлишди. Александр Лупашконинг ошириб берган тўпидан кейин қулай вазиятга чиқиб борган Аюбхон Гаппаров Тожибоев қўриқлаётган дарвозани аниқ нишонга олди.\nКейинги вақт давомида майдон эгалари вазиятни ўнглаш мақсадида ҳаракат қилишди. Бир қатор ҳужумлар ташкил қилиш орқали ҳисобни тенглаштиришга уринишди. Аммо, футболчиларимиз рақибга имкон беришмади. Ўйин якунланиши арафасида Гаппаровни алмаштирган Соҳиб Абдуллаев ҳам ўз номини таблога ёздириб қўйишга эришди. Орадан ҳеч қанча вақт ўтмай Леонид Кошелев амалда ўйин тақдирини ҳал қилди. Меҳмонда уч тўп фарқи билан олдинга чиқиб олган футболчиларимиз учрашув сўнггида мезбонларга жавоб тўпини киритиш имконини беришди. Павел Соломин “Шўртан”ни йирик ҳисобдаги мағлубиятдан сақлаб қолди.


Oktabr 2020 - 0\nВазирлик чет эл ва халқаро фондлардан 431 миллион $ кутмоқда\nOktabr 31, 2020 Oktabr 31, 2020\nМолия вазирлиги веб-сайтида ёзилишича, Қирғизистон COVID-19 га қарши курашиш учун хорижий ва халқаро фондлардан 343,3 миллион АҚШ доллар бўлинган. Вазирлик яна 431 миллион доллар кутаётганини айтмоқда, келаётган маблағларнинг умумий қиймати 774 миллион доллар бўлиши кутилаётгани айтилмоқда. Қирғизистонга келиб тушаётган маблағларнинг Халқаро валюта фонди, Осиё тараққиёт банки, Европа Иттифоқи, Германия тараққиёт банки ва Жаҳон банки томонидан ўтказилган. Ушбу маблағ ижтимоий мажбуриятларга,…\nЖССТ Қирғизистонга навбатдаги инсонпарварлик ёрдамини юборади\nҚирғизистон 2020-йилда қанча қарз тўлаши керак? Расмий жавоб\nИчки ва ташқи қарзларни тўлаш учун Қирғизистон келаси йил республика бюджетидан 35 миллиард 349 миллион 900 минг сом ажратиши керак. Бу ҳақда Молия вазирлигининг 2021-йилга мўлжалланган бюджети лойиҳасида айтилган. Унга кўра, ички қарзларни тўлаш учун 15 миллиард 351,3 миллион сом керак. Улардан: • асосий сумма – 10,82 миллиард сом; • фоизлар – 4,53 миллиард сом • ташқи қарзни таъминлашга 19…\nКўчада ҳазиллашаётган Муҳаммад Али ва Орзубек Назаров. Эсдалик фотосурат\nҚирғизистонда яна 484 кишига тожливирус юқди\nЎтган кун давомида Қирғизистонда яна 484 бемор тожливирус ва пневмония билан қайд қилинган. Улар: – Бишкек шаҳрида 123 киши; – Ўш шаҳрида 32 киши; – Чуй вилоятида 50 киши; – Ўш вилоятида 43 киши; – Талас вилоятида 18 киши; – Норин вилоятида 5 киши; – Иссиқкўл вилоятида 37 киши; – Жалолобод вилоятида 110 киши; – Боткен вилоятида 66 киши. Республика…\nИскендер Матраимов: Иним зотилжамга чалиниб, касалхонада\nТилек Матраимов ишига қайтдими? Расмий жавоб\nҚора-Сув туманининг собиқ ҳокими Тилек Матраимов ўз лавозимига қайтганлиги ҳақидаги маълумот ҳақиқатга тўғри келмайди. Бу ҳақда ҳукуматнинг Ўшдаги ваколатхонаси матбуот котиби Нуркиз Қадирбекова айтиб ўтди. Унга кўра, Тилек Матраимов шу йилнинг 24-сентябирида бир ойга таътилга чиққан. «Бироқ, 6-октабрь куни Қирғизистон-Ўзбекистон чегарасида ҳибсга олингандан кейин, 16-октабрь куни Бош вазирнинг фармони билан ишдан бўшатилган. Тилек Матраимов яна ишлаяпти деган маълумот ҳақиқатга тўғри…\nЖалолободликлар ҳам Франциядаги масхара қилинган фотосуратга қарши норозилик билдиришди\nҚирғизистоннинг 4,1 миллиард сом қарзини тўламай туришга келишиб олинмоқда. Шартлари\nМамлакатдаги вазият туфайли Қирғизистон хорижий донорлардан олинган қарзларни тўлашни кейинга қолдириш бўйича музокаралар олиб бормоқда. Бу ҳақда Молия вазири Қиялбек Муқашев ҳукумат йиғилишида маълум қилди. Унга кўра, Париж клуби ва донорлар билан тўғридан-тўғри музокаралар олиб борилмоқда. «Ҳозирда 4,1 миллиард сомни тўлашни келгуси йилга қолдириш тўғрисида келишувлар кўриб чиқилмоқда. Унга кўра биз бу йил ва келаси йил тўлай олмаймиз. Аммо яқин…\nЎшда Франция президенти Э. Макроннинг турли сўзлар билан ёзилган суратлари илинмоқда\nБишкекда энергетиклар митингга чиқди\nЖалолобод бозорларига юзқопсиз кириш мумкин эмас\nCOVID-19: Уч бемор вафот этиб, 596 киши қайд қилинди\nЎтган кун давомида Қирғизистонда COVID-19 касаллигидан уч касал вафот этди. Уларнинг иккитаси Боткен вилоятида, биттаси Жалолобод вилоятида қайд қилинган. Пандемия бошланганидан бери тожливирусдан ўлганлар сони 1142 кишига етди. 30-октябрь ҳолатига кўра, республикада COVID-19 касаллигининг 596 янги ҳолати қайд этилди. Уларнинг аксарияти Бишкек ва Боткен вилоятларида аниқланган. Бишкек шаҳри – 136; Ўш шаҳри – 23; Чуй вилояти – 89; Ўш вилояти…\nАдахан Мадумаров президентликка номзодини қўяди\nМиллий банк валюта бозорига 42 миллион доллар сотди\n29-октябрда Миллий банк валюта бозорига 42,4 миллион доллар сотди. Бу ҳақда банкнинг маълумотларида айтилган. Сомни барқарор ушлаб туриш мақсадида Миллий банк йил бошидан бери 15 маротаба интервенция ўтказди. Октябрь ойида доллар иккинчи марта сотилди. Долларнинг Қирғизистон сомига нисбатан расмий курси ҳозирда 81 сом 80 тийин. Шунингдек, Банкларда ва валюта айирбошлаш шохобчаларида 81 сом 90 тийин.\nҚирғизистон Қозоғистондан молиявий ёрдам сўради\nҚора-Сувда касал кўргани борган тез ёрдам машинасини синдириб юборишди\nМамлакат бюджети камомади яна 8 миллиард сомга кўпайди\nҚирғизистон бюджетининг камомади 35,6 миллиард сомга етди Бу ҳақда бугун Қирғизистон Бош вазири Садир Жапаров ҳукумат йиғилишида айтиб ўтди. Айни пайтда 2020 йилги бюджетга ўзгартиришлар киритиш муҳокама қилинмоқда. Унга кўра бюджет даромадлари 137,2 миллиард сомни (ўсиш 1,8 миллиард) ташкил этди. Шунингдек ҳаражатлар 172,8 миллиард сомга етди, бу билан аввал қабул қилинган бюджетга 9,7 миллиард сом қўшилмоқда. Натижада, бюджет камомади 35,6…


Ражаббой Раупов бундан кейин “эшакни амаки” демайди\nФеруза 6 июль куни шафқатсиз калтаклаб кетилган бухоролик журналист Ражаббой Раупов (Ражаббой Отатурк) Тошкентда иккинчи марта операция қилингандан кейин шифохонадан чиқди.\nР.Раупов Шофиркон туманидаги ўз уйи олдида Ҳусниддин Акрамов исмли шахс томонидан шафқатсиз калтакланган эди. Бошига оғир ва қаттиқ жисм билан 7 марта зарба берилгани сабабли унинг бош чаноғи суяклари майдаланиб кетган, Шофиркон туман шифохонасида тезда операция қилингани сабаблигина ҳаёти сақлаб қолинганди.\nР.Рауповнинг миясида бош чаноғи суяги синиғи қолиб кетгани сабабли у Тошкентдаги Нейрожарроҳлик илмий марказида иккинчи марта операция қилинди.\n“Шу кунгача яхши гапира олмасдим. Чап қўлим ва чап оёғим ишламасди. Ҳозир аҳволим анча яхши. Лекин шифокорлар кўп гапирмаслигим, ёзмаслигим, ўйламаслигимни тайинлаган. Одамга нисбатан адолатсизлик, зулм соя солиб турган бир пайтда врачларнинг айтганларига амал қилиш жуда қийин”, - деди Р.Раупов.\nЖурналистнинг айтишича, калтакланганидан кейин на туман ва вилоят, на республика ҳуқуқ-тартибот органлари вакиллари унинг ҳолидан хабар олган. Бироқ шифохонага ётқизилгандан бошлаб қаттиқ назоратга олинган.\nР.Раупов яхши маънодами ёки ёмон маънода назоратга олинганини ҳали ҳам билмаслиги, лекин ёнига одам киритилмагани бор гап эканини таъкидлади.\n“Ўзбекистонда юзлаб газеталар бор. Уларда мен билан содир бўлган воқеа ҳақида икки оғиз ҳам хабар берилмади. Мен бу ҳолатни ўзимга нисбатан тазйиқ, деб биламан”, - деди журналист.\n“Тўғрини тўғри деб ёзишим учун худо жонимни омон қолдирди, деб ўйлайман, - дейди Р.Раупов. – Шу пайтгача эшакни амаки, деб келганман. Маддоҳона мақтов мақолалар ёзганман. Бундан кейин эшакни амаки демайман. Тўғри сўзни ёзаман”.\nЭслатиб ўтамиз, Р.Раупов ўзининг калтакланишини Шофиркон тумани раҳбарларини танқид қилиб, мақолалар ёзгани учун уюштирилган суиқасд сифатида баҳоламоқда. Журналистни калтаклаган шахс айни пайтда ички ишлар ходимлари томонидан ҳибсга олинган бўлиб, унинг устидан жиноят иши қўзғатилган.


Қиёмиддин Назаров топган Суқрот ёки Маҳмуд Тоир ўз қалбини кўрган китоб-кўзгу\n10 апрел 2021, Тошкент вақти: 19:03\nТошкентда Ўзбекистон Республикаси президенти Ислом Каримовнинг “Юксак маънавият енгилмас куч” номли янги китоби тақдимот маросими бўлиб ўтди.\nКитоб ҳали кенг китобхонлар оммасига етиб боргани йўқ. Шунинг учун президентнинг янги асари ҳақида тақдимот маросимида билдирилган фикрлардан хулоса чиқаришга ҳаракат қилдик.\nПудингнинг қандайлиги тўғрисида гапириш учун аввал ундан ҳеч йўқ тотиб кўриш керак, дейди инглизлар.\nКитобнинг қандайлиги тўғрисида гапириш учун аввал уни ўқиб кўриш керак, дедик биз.\nИслом Каримовнинг янги китобини ўқиганимиз йўқ. Шунинг учун ўқиганларнинг гапига ишонаверамиз.\nЎқиганлардан бири - сиёсатшунос Қиёмиддин Назаров, ЎзТВнинг хабарига қараганда, китоб тақдимоти маросимида бундай деди:\n“Суқрот замонларидан буëн маънавият тўғрисида жуда хилма-хил фикрлар бор, лекин ўша даврдан ҳозиргача инсониятни ўйлантириб келаëтган бу масала ҳақида тугал ва йирик мажмуа яратиш кўпчиликнинг қўлидан келмаганини, бу китоб эса инсониятнинг, ижтимоий фанларнинг мана шу соҳадаги эҳтиëжига берилган жавоб эканини алоҳида таъкидлаш лозим”.\nДемак, Ислом Каримов Суқрот ҳам, ундан кейингилар ҳам қила олмаган ишни қилибди.\nСуқрот – қадимги юнон файласуфи, эрамиздан олдинги 436 йилда туғилиб, 338 йили сиёсий мухолифлари томонидан қатл этилган. Файласуф Суқротдан фалсафа инсоннинг ахлоқий сифатларини ўрганиши лозим, деган таълимот мерос қолган.\nДемак, Ислом Каримов ўзининг янги китобида Суқрот бошлаб берган ишни мантиқий якунига етказибди. Ва китоб шу қадар мукаммал ёзилибдики, унинг тақдимот маросимида нутқ ирод этган бошқа бир нотиқ, Ўзбекистон халқ шоири Маҳмуд Тоир: “Бу китобни муаллиф томонидан ўқувчи қалбига тутилган маънавият кўзгуси, дегим келади”, деди.\nДемак, Ўзбекистон президенти ўзбек халқи учун глобал вазифани - маънавий изланишлар муаммосини ҳал қилиб бўлди: бундан буён ҳар бир ўзбек Ислом Каримовнинг кўзгу-китоби олдида қалбини очади-да, унда битилган ҳикматларни қум сувни сингдирганидек сингдириб олаверади дедигу, бироз шошганимизни сезиб қолдик. Зеро, президентнинг янги китоби, Ўзбекистон халқ шоири Маҳмуд Тоирнинг фикрича, нафақат Ўзбекистон, балки бутун дунё халқлари учун маънавий кўзгудир.\n“Қайси давр, қайси тузумда бўлишидан қатъи назар, маънавияти баркамол инсонлар, аввало, ўз халқининг, кейин илму ҳикматининг даражасига қараб бутун инсониятнинг чироғбонига айланган. Зотан, муаллифнинг бир нигоҳида дунë тараққиëти, иккинчи бир нигоҳида эса она Ўзбекистон. Унинг заҳматкаш халқининг эртанги кунига куюнчак бир назар бор”,- деди Маҳмуд Тоир.\nҲа, боёқиш президентнинг бир нигоҳи доим дунёга қарагани, ўзи дунёнинг ташвишидан бўшай олмагани учун ўзбекистонлик маҳаллий ҳаваскор файласуфлар бозорларда фалсафа сўқиб пул топишга мажбур.\nОсон яшай, десангиз,\nтўнимни ҳам бераман,\nҒам сўзидан ўзимга\nшодлик сўзин ясайман,\nмен шунақа ўзимни\nхурсанд қилиб яшайман,\nдеб ёниб кўйлаб пул топяпти ўзбекистонлик ҳаваскор файласуф - кўча ҳофизи Тошкентнинг бозорида.\nУнинг президент пайдар-пай ёзаётган китобларни ўқишга вақти йўқ. Тирикчиликнинг ғамини ейиши керак.\nПрезидентнинг эса бозорда куйлаётган ҳаваскор файласуф ҳофизнинг дардига қулоқ солишга вақти йўқ. Дунёнинг ғамини ейиши керак.\nФайласуф Каримовнинг янги китоби “Юксак маънавият енгилмас куч”, деб номланади.\nХўш, “маънавият” нима дегани ўзи?\nШу оддийгина саволга жавоб излаб, “Ўзбек тилининг изоҳли луғати”га боқдик. Не кўз билан кўрайликки, унда “маънавият” сўзи йўқ! “Маънавий” сўзи бор, “маънан” сўзи бор. “Маънавият” сўзи йўқ!\nШундан кейин ўйлаб қолдик: ўзи аслида йўқ нарса қандай қилиб юксак бўлиши мумкин?!\nШундан кейин инглизларнинг гапи яна бир марта ёдимизга тушди: пудингнинг сифати ҳақида гапиришдан аввал, ундан ҳеч йўқ тотиб кўриш керак.


Исмлар сонини ҳисоблашга кетган вақт: 0.012163 сек.\nЕлбой (Elboy) » ўзбекча » ўғил бола\nулғайиб, елиб-югуриб кетсин.\nЕлдирим (Eldirim) » ўзбекча » ўғил бола\nчақмоқ (яшин, момақалдироқ) пайти туғилган бола ёки ҳаёти чақмоқдек ёрқин ва нурли бўлсин.\n614 Синоним: Илдирим, Йилдирим Ўз вариантингизни киритинг.\nЕнгилди (Engildi) » ўзбекча » ўғил бола\nкасал енгилди, энди соғайиб кетади маъносида.\n548 Синоним: Номаълум Ўз вариантингизни киритинг.\nЕнгилмас (Engilmas) » ўзбекча » ўғил бола\nмаҳкам, мустаҳкам, касалга енгилмас, соғайиб кетадиган ёки субутли, иродали.\n668 Синоним: Номаълум Ўз вариантингизни киритинг.\nЕнгилчи (Engilchi) » ўзбекча » ўғил бола\nкасалликнинг енгилиши, қайтиши орзу қилиб берилган исм.\nЕнгиш (Engish) » ўзбекча » ўғил бола\n1941-45 йиллардаги урушдаги ғалаба шаънига берилган исм.\n584 Синоним: Номаълум Ўз вариантингизни киритинг.\nЕтар (Etar) » ўзбекча » қиз бола\nҳадеб қиз туғилаверган оилаларда, энди "қиз туғилиши етар", "кейингиси ўғил бўлсин" деган маънода берилади.\n594 Синоним: Номаълум Ўз вариантингизни киритинг.\nЕтаргул (Etargul) » ўзбекча » қиз бола\nгул, яъни қизлар туғилиши етар, кейингиси ўғил бўлсин.\n599 Синоним: Номаълум Ўз вариантингизни киритинг.\n1 2 3 4 5 Кейинги ⇨ Охирига (17)


Жаҳонгир Абдумўминов “Шахтёр”га ўтиши мумкин / CHAMPIONAT.asia\nЖаҳонгир Абдумўминов “Шахтёр”га ўтиши мумкин\n06 дек 19:05\n“Машъал” футбол клубида тўп суриб келаётган Жаҳонгир Абдумўминовга Қозоғистон, Сербия ва Туркия клубларидан таклиф тушган.\nБизга етиб келган хабарларга кўра, унга айни пайтда Қозоғистоннинг “Шахтёр” клуби кўпроқ қизиқяпти.\nМаълумки, бу жамоани ўзбек мухлисларига яхши таниш Виктор Кумиков бошқаряпти ва бу мураббий “Машъал”даги фаолияти орқали Абдумўминовни яхши билади. Футболчининг “Машъал” билан 2015 йилгача шартномаси бор, шундай экан, Жаҳонгир Абдумўминов яқин орада бошқа клубга ўтадиган бўлса, эркин агент сифатида ўтмайди.\nБу йил биринчи лигада ўзидан ижобий таассурот қолдирган Жаҳонгир 1993 йилда туғилган футболчилардан иборат ёшлар терма жамоамизнинг аъзоси ҳисобланади ва унинг ҳам Уммонда бўлиб ўтадиган U-22 Осиё чемпионатида иштирок этиши кутилмоқда.\nЯрим ҳимоячининг ўзи билан боғланганимизда чет клублардан қизиқиш борлигини яширмади ва ҳозирча ҳеч нарса аниқ эмаслигини маълум қилди.


Kutubxona - Erkin A’zam. Piyoda (hikoya) / Kiril\nSiz shu sahifadasiz: Erkin A’zam. Piyoda (hikoya) / Kiril\nАсар номи Пиёда (ҳикоя)\nБу ўртада ким ёмон десангиз — Бердибой ёмон! Бердибой бемеҳр, Бердибой отабезори, онабезори, Бердибой укаларини хушламайди, уларга ёв, ота уйидан ҳам қочгани қочган — ёмон-да Бердибой! Номи ёмонга чиққан. Азалдан. Эскилик сарқити у. «Ҳой, шошманглар, биродарлар, унчалик эмасдир-ов, нима, энаси буни ёмонликка туққанми, буниям кўнглида бирон дарди-даъвоси бордир, айтсин, эшитайлик!» дейдиган мардуми мусулмон қайда! Алам қилар экан: ахир, у ҳам одам, шу замоннинг одами, шу ҳаводан нафас олади, иккита мунчоқдек-мунчоқдек қизалоғи бор; бировдан камдир, бировдан зиёд рўзғор қилса, ҳеч кимдан нон-ош сўрамаса, баъзиларга ўхшаб пиёда юрмаса — эскироқ бўлса ҳамки, майли-да, тагида уч оёқли улови тайёр! Фақат, фақат...\nМана, у одатдагидек, бозор-ўчарини кажавага жойлаб, энди мототсиклини ўт олдирмоққа чоғланган эди, кимдир чақириб колди:\nБердибой ёнбош бўлиб мототсикл эгарига суянаркан, ғижинди: «Парда Қурбоннинг тарбияси-да!»\nБердибой мототсиклини тариллатиб бозор дарвозасидан чиқди-ю, катта кўчада қаторлашиб ўтаётган машиналар баҳона, иккиланганча туриб қолди. Ниҳоят, бир қарорга келиб, бундан уч ой аввал «қайтиб қадам боссам!..» дея қасам ичиб кетган уйлари тарафга солди йўлни.\n— Тошкент деганлари анойи шаҳар эмас, апа...\nНимадан сўз бошлашни билмай Бердибой беихтиёр томорқага назар солди. Қаровсиз, ҳаммаёқ қаровсиз! Олмаларнинг таги юмшатилмаган, шохлари синиб, мевалари ерга тўкилиб ётибди — молга ем. Девор тагида ўсган икки туп анор — бебошбоғ гангиб юрган икки қўтир эчкига тайёр эрмак. Ҳовлига туташ кенг сайҳон сувсизликдан торс-торс ёрилиб, ажриқзорга айланган...\nКим чопади, ким экади? Эркашотирлари ҳар ёққа тўзиб кетган, боягидек кўча чангитиб, номаъқулнинг нонини кўзлаб юрибди. Бир умр чўт қоққан одамнинг ўзи бўлса, энди мана, мук тушганча эски китобларни ҳижжалаб ётибди — охиратнинг ташвишу ҳисоб-китоби билан машғул, бу дунёни сув босса босаверсин! Эрта бир кун бошига салла ўраб, соқолини кўкрагига тушириб намозхонлар қаторига кирса ҳам ажаб эмас. Анов болохонада улфати Барот Қосим билан бир ёнбошлаганда ярим қўйнинг гўштинию неча-нечалаб шишанинг тусини ўчирган даврлари эсида йўқ...\n— Ота, бу Гулсанам... — деб ғудранди Бердибой.\n— Майлими? Ўзи бошяланг юрарди...\n— Эр бўлса шу ердан ҳам топилар эди...\n— Художник-моделер! Бичиқчи рассом.\n— Сиз, айтайми... — деди у Бердибойга чақчайиб қараб, — ўтган асрдан қолган одамсиз, акажон!\n«Киндиккинангди кесган кампир...» Момамни айтяпти. Ёқтирмайди, ўлгудек ёмон кўради уни. Келинлигида кўп ситам ўтказган эмиш-да. Шу ялмоғиз кампирдан қутулай, ҳам ота-онамга яқин бўлай, дея қистайвериб, ахийри, шаҳардан уй-жой қилдирган отамга. Биз бўлсак қолаверганмиз у ёқда — ёлғиз кампирнинг қўлида, «ялмоғиз» кампирнинг қўлида... саҳройи бўлиб, ўгай бўлиб! Энди булар — шаҳарлик! Энди буларнинг оти — Музаффару Самандар, Гулсанаму Гуландом! Бизники бўлса... Берди, Бердибой! Ким берди, нима берди, нега?.. Энди апам бу ерни «уйим, менинг уйим» деб гапиради.\n— Бердибой, иҳм, Бердибой! Чўрт, чўрт... — дея базўр, танбалона бир қўзғалиб қўйди ота.\n— Бердибой! Чўрт, чўрт...\nЎтган сафар... Бердибой тўлиб-тошиб кириб келган эди бу уйга. Музаффарбой кепти, укаси кепти! Тошкентда, институтда домлалик қиладиган укаси! Хотини билан кепти. Бир иззатига етиш керак! Токи, келинлари қойил қолсин, «еримнинг шундай акаси бор экан», десин! Бердибой мототсиклда марказга тушиб бозор оралади, уйига бориб семиз бир қўйни ётқизди. Меҳмонларни олиб кетгани келса, ҳовлида қандайдир қиз юрибди... Бошяланг, сочи қирқилган. Эгнида юпқагина, пиёзнинг пўстидан ҳам юпқа-э, енгсиз бир кўйлак, лозимдан-ку дарак йўқ. Келинлари шу эмиш! Онасини четга тортиб: «Апа, айтинг, — деди, — бобойди олдида буйтиб юрмасин!» «Уйлама, улим, бобой қарамайди». «Қарамасаям...» Анови арзанда Музаффарлари-чи, Музаффарлари? «Э, Бердибой-э, қип-қизил чудаксиз-да!» дейди кулиб туриб. Хотинини уйга олиб кириб оч биқинига солишнинг, «ака, тўғри айтасан», дейишнинг ўрнига!\n...Ражаб бодининг ҳовлиси темирчилар гузарида эди. Бердибой мототсиклда боғ-боғот оралаб топиб борди. Девор кемтигидан овоз бериб сўради: «Тошкентдан билла ўқиган жўралари келган, ўшани олиб қаёққадир кетдилар», деб жавоб қилди хотини.\nКейин... қиз-жувонлар ҳаё аталмиш даҳмазага қўл силтаб, кўчада ишвакорона қадам ташлайдиган бўлишди; йигит-ялангнинг сочи елкасига тушди, сурнайпоча шиму заифона гулдор кўйлак киймагани қолмади; Ашур новвойнинг келини уч гўдагини чирқиратиб, «Севаман! Севсам нима қилай?» дея шаҳрисабзлик дорбоз болага эргашиб кетди. Кейин бир куни мулла Шодининг сочи тақимини ўпадиган, қушдек ҳуркак, қўйдек ювош қизи Гулчеҳра кўчага велосипед миниб чиқди, кейин — эҳ!..\nРажаб боди қўлига тушмади — уйида йўқ экан. Бердибойнинг ўзи бўлса, мана қарийб икки соатдан буён дўнгнинг устида бошига муштлаб ўтирибди. Мототсикли бузилиб қолди... Раён ветеринария шифохонасига кириб юмушларини битирди-да, шитоб билан марказдан чиқиб қишлоққа ҳайдади. Йўлнинг ярмига келиб, мана шу дўнгликка ўрлаётганида лаънати арава пат-пат этдию ўчди-қолди. Қани энди ўт олдириб бўлса! Қилмаган ҳунари қолмади: нишабликка эндириб кўрди, «шам»ларини қайтадан артиб қўйди, мойларининг йўлини кўздан кечирди, тозалади — қаёқда! Ахийри, бир иш чиқишидан умидини узиб, кажавадаги хуржундан икки дона бодринг олди-да, карсиллата-карсиллата дўнгга чиқиб ўтирди. Ўтган машинага қўл кўтаради, ҳайқириб овоз беради — бирови бурилиб қараса-чи! Номусулмонлар! Хуржунни елкага ташлаб пиёда жўнайверай деса — манзил олис, хуржун зилдек! Куёвлик чоғлари — марказдаги ветеринария идорасида ишларди у пайтлар — мана шу ўн беш чақирим йўлдан гоҳо яёв қатнарди. Қаллиқ ўйинга ошиқарди! Хаёлида ўтган кечасининг завқи, нашъаси, ютиниб-тамшаниб кетаверарди. Энди қайга шошади — ўша уй, ўша хотин!\nБердибой тилининг тагига носни ташлаб, шу сабилнинг кайфини суриб, хўрсина-хўрсина ўтираверди. Бугун чап ёни билан турганмиди, ҳамма иши чаппа кетяпти-я? Умуман, нимага бундай бўляпти? Бари чаток, бари тескари, бузилганми, бир бало... илгаригидек эмас!\nАй, Гулчеҳра, Гулчеҳра! Ай, эсини еган қиз! Нега ўша сабилни миндинг? Нега бошингни очиб юрдинг — тундек қора зулфларингни Бердибойдан ўзгалар ҳам кўрсин, дебми?.. Ўшанда бошгинангга рўмолгинангни ўраб, ҳалимдеккина бўлиб юрсанг, ўша, эркакка чиқарган матаҳга оёқ ошириб минмасанг - заифалик ўрнингни билсанг, қиз болага номуносиб ўша макруҳ гапни оғзингга олмасанг... қўлинг узайиб, оёқларинг қисқариб қолармиди, золим қиз?! Мана, энди Бердибойдан ҳол сўра!..\nТелевизорда нима кўп — кўзни қувнатиб, ҳавасни қўзғайдиган ялтироқ томоша кўп! Айниқса, сокин Анҳор бўйларида қўлтиқма-қўлтиқ, навозиш ила кезиб юрган ёки сўлим мажнунтоллар тагида сирли роз айтишиб ўтирган «бахтиёр ёшлар»ни кўргандан кейин бу жувонмаргларнинг феъли бузилади-да. Феъли бузилса ҳам-ку майли... Тошкент деганлари нуқул ана шундай қувнаб-яйраб сайр қилиб юрадиган шаҳар экан-да, деб ўйлайди. Шулардан қаерим кам? Оҳ, Тошкент! Мен ҳам борсам, шулардай бўлиб юрсам!.. Мана, чамадон тайёр, пишанг бергувчи дугоналар айёр: ҳеч ниманг кам эмас, ўртокжон, ўлсанг ўлигинг ортиқ улардан, юр, кетдик! Хуллас, бечора ота-онани қон қақшатиб йўлга тушади. Ана шунда, ана шунда: «Эсингни йиғ, ҳой қиз, ўша сен ҳавас қилган томошагулларнинг хиёбону мажнунтолдан бошқаям дардлари бордир!» деб йўлига кўндаланг бўладиган шеримард ака керак!\nБундай акага қўл силтаса, уни ҳатто масхара килса-чи?! Э, унақа сингилнинг боридан йўғи!.. Кетса кетсин, даф бўлсин, изи ўчсин, номи ўчсин! Ўқиб келиб бу кишим яна кўп нагмалар кўрсатмоқчи бу ерда — «художник-моделер» эмиш-а! Ахир, шаҳар сенга аммангнинг уйими? Яхши бор, ёмон бор. Ёмон кўп! Кўза кунда эмас, кунида синади, синглим! Билиб бўладими, бўйни йўғон бирор номард бош-кўзингни айлантирса... бегона юртларга тушдинг-кетдинг-да. Ота-онангни, жигаргўшаларингни кўргани келсанг йилига бир келарсан. Тобора узоқлашасан, бегоналашасан. Бегона — санги девона, дебдилар. Кейин, кимга хатлаб берибди бу дунёни? Ҳозир беғам-бепарво китоб варақлаб ётган отанг бир куни пақ этиб... Етиб келгунингча «етти»си ўтади, жон синглим! «Отам»лаб армонда қолаверасан! Буниси ҳам майли, дейлик. Фалокат босиб, бирор лаънат орттирса-чи — иснод, етти пуштингга етадиган иснодга ботасан! Эй, нима жин урган-а бу одамларни? Кўра-била...\nБердибой гоҳо ўзича орзу қиларди: қани эди, ака-укалар баримиз бир жойда, масалан дейлик момамнинг боғида — даштда яшасак, бир қўра, бир қўрғон бўлиб! Топган-тутганимизни кечқурун бир қозонга солсак, бирга есак, бирга турсак! Майли, бобой ётса ётаверсин бизнинг давримизда даврон суриб — янги китобини ўқийдими, эски китобини ўқийдими, ўзи билади. Ота бўлиб бошимизда турса, дастурхонимизнинг тўрини тўлдириб ўтирса — кифоя, шунинг ўзи катта давлат бизга. Апам, хайр, чидар уч-тўрт кун, нима момамни боғлаб берибдими бу дунёга, ўзининг ҳам олдинги шашти йўқ... Сингиллар ҳам шу яқин-атроф хеш-ҳамсояга узатилган бўлса — иссиқ-совуғу яхши-ёмон кун деган гаплар бор. Ў, қани бундай бўлса! Ана ўшанда меҳр-оқибат ҳам, оға-иничилигу ота-болалик деганлари ҳам бошқача бўларди.\n...Йўқ, Бердибой, бу тушингизни сув аллақачон оқизиб кетган! Биласизми, биз бугун қандай замонда яшаяпмиз? Энди бизнинг ҳар биримизга алоҳида бир қўрғон керак! Деворлари шундай баланд, ўзи шундай пинҳон қўрғонки, на отдан бўйлаб бизни кўра оласиз, на осмондан қараб! Бу шундай бир қўрғонки, гоҳ юксак юлдузлар орзусида, гоҳ заминдаги майда бир ҳавасчалар илинжида ўртаниб, баъзан ўзимиз ҳам ўзимизни йўқотиб, тополмай сарсон юрамиз...\nАммо, қўрғонимиз муттасил харакатда — улкан бир кеманинг бағрида у. Кемадан тушиб қолиб бўлмаса — жон ширин, дунё қурғур умидли...\nАста-секин теваракни шом қоронғиси чулғаб, шаҳар тарафда чироқлар милтиллай бошлади. Электр чироқлар. Гўё шулар ҳам пайдар-пай кўз қисиб, уни масхара киларди. Баттар алами жўшди Бердибойнинг. Яқин йилларгача момосининг уйига чироқ ўтказилмаган, бунга истак ҳам, эҳтиёж ҳам йўқ эди. Уйланганидан сўнг хотини қўймади. «Чилла» кезлари эди... «Кечаси ташқари чиққани қўрқяпман», деб туриб олди. Илгари Бердибой уйига электр ўтказса, худди ўзигагина маҳрам қандайдир муқаддас сир оламга ошкор бўладигандек, осуда-осойишта ҳаётига аллақандай ғанимлар бостириб кирадигандек бўлиб туюлар эди. Ахир, ҳамма балони шу бошлаб келди-да! Шу бўлмаса, радио ўқирмиди, телевизор кўрсатармиди! Шу бўлмаса... Бердибойнинг бошида бунақа савдолар ҳам йўқ эди. Шу бўлмаса, танкаю ракета деган ваҳималар ҳам бўлмасди. Нега шуларни ўйлаб чиқарди экан одамзод? Ўзига ўзи бало орттиргунча, тинчгина кунини кўриб ўтираверса нима қиларди?..\nБердибой жаҳл билан оғзидаги носни тупуриб, ўрнидан турди. Югургудек ҳаллослаб дўнгдан тушди, мототсиклининг олдига борди. Кўзига у ҳозир бир уюм кераксиз темир-терсакдек хунук, дардисар кўриниб кетди. Туриб-туриб, аламидан шартта бурилдию кажавасидаги хуржунни четга олиб қўйиб, мототсиклни суриб борди-да, сел ўпирган сойлик — арнага итариб юборди. Негадир, кутганидек қаттиқ тарақламади, бир ўрам сим тошга бориб тушган каби садо берди, холос.\nУзоқ йўл юрди у, йўл юрса ҳам мўл юрди у. Юра-юра шундай бир гўшадан чиқиб қолдики...\n...«Ажиналар» ҳеч ажабланмай, ҳатто алланечук хушҳоллик билан қарши олишди уни, даврага таклиф қилишди. Ҳаммасининг кайфи бор, унинг ҳам қўлига дарҳол пиёла тутқазишди. Нотаниш бир ҳаяжон ичида, ўйлаб ҳам ўтирмай ичиб юборди у. Хиёл боши айланиб, ўзини унутган эканми, аста ёнига чўккан шарпадан сапчиб тушай деди. Сочлари тўсдек, яримяланғоч бир «ажина». Баданию юз-кўзида томчилар милдирайди — ҳозиргина анови сувдан чиққан. Ие, Ражаб боди ҳам шу ерда юрибдими?! Ҳа, ана, бир даста кабоб кўтариб келяпти. Даврадан четроқда, икки тошнинг орасига бош суққанча, кўзлари ёшланиб тутун пуфлаётган майкачан кимса шу экан-да. «Тошкентдан билла ўқиган жўралари келган». Давранинг иззатли жойи - кўрпача устида ёстиқ қучоқлаб сипороқ ўтирган анови нотаниш йигит ўша, Тошкентдан келган меҳмон бўлса керак. Бошқалари кўзига бирмунча иссиқ кўринади, чамаси, раён марказидан чикқан ёш-яланг...\n— Ихтиёри ба шумо, дейдиларми...\nГулхан шуъласида ялт-юлт товланаётган мавжлар, яримяланғоч кўланкалар. Шалоп-шулуп, шатир-шутур. Зим-зиё тунни бошларига кўтариб қийқиришади, бир-бирларига сув сепиб қочишади... Ажинабазм, тус ажинабазм!\nЕлкасида зилдек хуржун, қоронғида тусмол билан қадам ташлаб бораверди, бораверди — ҳеч йўлнинг адоғи йўқ. Юра-юра шундай бир манзарага дуч келдики, қараб кўзларига ишонолмади. Сойликка ўхшаш ўзан. Аллақаёқдан ғулдираганча бир қувур сув отилиб чиқяпти. Гулхан, қандайдир кўланкалар, ғовур-ғувур... Бердибой ҳангу манг бўлиб қолди. Нима, адашдими? Болалигидан буён кезавериб товонлари тўзиган бу дашту адирда сира бундай манзилни кўрмаган, бунақа манзарага ҳам учрамаган эди. Ё, ажиналармикан? Ўхшайди, Ана — сув, гулхан... Момам айтар эди: ажина қоронғи бир хилват жойда, ёлғиз пайтингда учрайди, деб. Тўғри айтиб экан: мана, қоронғи хилват жой, бир ўзим... Уни қўрқув босди, тиззаларининг кўзи қалтирай бошлади. Сўнг, ўзини дадилликка олиб, дўнгнинг тепасига чиқди-да: «Ҳў-ўв!!» деб овоз берди. «Нима-а?» деган овоз қайтди пастдан. Одамга ўхшайди-ку! «Ки-им?» деди Бердибой энди дадилроқ. «Ажиналар! — деди ҳалиги одам. Кейин уни чўпон гумон қилдими, чақирди: — Келинг, бойбобо, келаверинг!» Бердибой аста дўнгдан эниб, гулханга яқинлашди. Қараса — бир тўп йигит-яланг; зиёфат авжида, давра чортанг? Четроқда иккита «Жигули» ҳам турибди...\nБердибойнинг кўзига Ражаб боди сирли одам бўлиб кўринди. Бояги шаштию ғазабини бир зумга унутиб, дафъатан унга ҳаваси келиб кетди. Бир ҳисобда шуники маза! Яшашни билади бу: ўзи оддий ўқитувчи, мактабда физикадан дарс беради-ю, бир қарасангиз — доим қўлда нимадир ясаб, темир-терсакнинг ичида юради, бир карасангиз — мана бундай дала-даштда бир чимдим гўштни деб тутун пуфлаб ётади. Аломат! Шу ерга ҳам олиб келибди-я телевизорини... Эринмаган банда!\n— Тўғри айтасиз, дунёнинг лаззати мана шунда, мана шундай ажойиб ўтиришлару ажойиб жойлар, ажойиб кенгликларда! — деди каттакон сочиққа ўранганча жунжикиб уларга яқинлашган меҳмон йигит. — «Пикник» дейишади буни, чинакам пикник бу! Бизни ҳам ана шу нарса бошлаб келди-да бўтга, Ражабвой! Умуман, ҳозир бутун дунёда табиатга кескин қайтиш жараёни бошланган. Масалан, тсивилизатсиянинг чўқкисига етишган Франтсиядек мамлакатда ҳам ҳозир уйда нон ёпиш расм бўлган эмиш. Дўконнинг нонидан кўлбола нонни афзал кўришаркан-да. Бу ҳатто антиқа бир машғулот, антиқа бир... таом, тансиқ таом ҳисобланар экан!\nЯна ўша зим-зиё тун, яна ўша тўрт тарафи бийдек дашт, яна ўша зилдек хуржун, х у р ж у н — туртина-суртина пиёда кетаётган бир одам... Бир олам!\nБердибой қаёққа қараб бораётганини ўзи ҳам билмас, негадир бу ҳақда ўйламас ҳам, нуқул ҳаллослаб-ҳарсиллаб олдинга интилгани интилган эди. Анчадан сўнг қир бўйида қандайдир чироқ милтиллаб, чайланингми, капанинг қораси кўринди. Ўша томонга бурилди у...\n— Мунчоқдиданман, денг? Кимди ули бўласиз?.. Ҳе, у бизнинг ошна-ку! Фронтга бирга жўнаганмиз. Кўп оғир, баъмани одам. Ҳай, уйга киринг, ётиб кетинг. Эски ошнамизнинг ули экансиз... Боришим шарт, денг? Ҳе, бир кеча ўн кеча бўлама, борасиз-да шу уйингизга ҳам!.. Улов десангиз, анов «пат-пат»нинг мойи соб бўлган, ҳафта бери — ётибди. Нима? Эшак-пешак дейсизми? Эшак нима қилади бизда, оғам! У жонивор ҳам қирилиб битди ҳисоб. Паданг томонларда қолмаган бўлса битта-ярими... Э, улариям бир...\nҚария билан хўшлашиб, у кўрсатган йўл бўйлаб қоронғиликка шўнғиркан, таажжубдан Бердибойнинг боши қотди. Бу ерларни Оққўтон дейдими у. Чиллаи чор маҳаллигидан мана шу дала-даштда ўсиб, бундай жойни эшитмаган ҳам экан, бунақа ерларни кўрмаган ҳам. Бугун ўзи у бир балога учрабди: нуқул адашади, нуқул...\nБир маҳал узоқдан нимадир йилтиллади. Ёнарқуртдек бир нима. У яқинлашиб келаверди, келаверди. Катталашди. Одамга ўхшайдими... Одамнинг кўзи шундай ёнарканми қоронгида?! Ўзиям баҳайбатроқ кўринади. Орқасида думсимон нимадир ерга сургалиб келяпти. Ана, ёли ҳам бор. От экан-да, калла! Ие, от икки оёғида юрадими? Қанақа махлуқ бу ўзи — вишиллайди? Моторнинг товушига ҳам ўхшайдими? Бензин ҳиди келяпти, ҳа, ҳа! Мототсикли... Ё пирим, бу нима бало бўлди?!\nБердибой шунда сезди: қандайдир сойликка тушиб қолибди. Икки ёни тик жар. Бояги сойликнинг адоғи эмасми? Ўшанга тус беради...\n«Бало» ҳамон бостириб келмоқда эди. Орқага қочай деса — у ёғда ановилар, олдинга юрай деса...\nУ аста-аста ўрликка томон тисланаверди — «бало» тўғри унга қараб келаверди, у тисланаверди — «бало» бостириб келаверди...\n...Гулсанам эса, чамадончасини кифтига қўйиб, мулла Шодининг невараси билан марказга қараб чопди. Тонгги автобусга улгуришлари керак!\n"http://www.kutubxona.com/wiki/index.php?title=Erkin_A’zam._Piyoda_(hikoya)_/_Kiril&oldid=2929" dan olindi


Маҳмуд ямоқчи | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариМаҳмуд ямоқчи\nБир бор экан, бир йўқ экан, ўтган замонда Балх шаҳрида Маҳмуд деган бир ямоқчи қари онаси билан яшар экан. Улар камбағал яшаганликлари боис, Маҳмуд ямоқчи уйланишга қурби етмас экан. Кунлардан бир кун Маҳмуд бозорда ямоқчилик қилиб ўтирганида қаршисига бир чол келиб ўтирибди.\nЧол Маҳмуддан ҳол-аҳвол сўрабди. Маҳмуд оғир аҳволда кун кечиришини, қари онасидан бошқа ҳеч кими йўқлигини айтибди. Чол Маҳмудни ўзи билан бирга саёҳатга олиб кетмоқчи бўлибди. Маҳмуд ҳам кўнибди. Маҳмуд онаси билан хайрлашиб, чол билан сафарга чиқибди.\nЧол ўз даврининг билимдон кишиси экан. Чол турли китобларни ўқиб турар экан, у китобда бир сирни ўқиб қолибди. Бу сир шундан иборат экан: бир тепалик остидаги ернинг тагида аллақандай ўрада доим чироқ ёниб турар экан. “Чироқни Маҳмуд деган ямоқчи олиб чиқса, туганмас хазинага эга бўлиши мумкин”, деб ёзилган экан.\nШундай қилиб, чол билан Маҳмуд жуда кўп йўл юриб, йўл юрса ҳам мўл юриб, охири бир дашт-у биёбонга етибди. Чол бир баландликка чиқиб, ўтириб дам олибди. Чол Маҳмудга қараб:\n— Қани, болам, яқинроқ келиб ўтир, — дебди. Маҳмуд чолнинг ҳузурига яқинроқ келиб ўтирибди.\nЧол Маҳмудга қараб шундай дебди:\n— Ўғлим Маҳмуд, онанг билан ҳамма вақт камбағалликда кун кечиргансан. Шу вақтгача уйланиб ҳам олмагансан, энди мен сенга бир сирни айтаман. Шундан кейин бахтли кун кечирасан. Ҳаётинг фаровон бўлади. Бойликка эга бўласан, уйланиб ҳам оласан. Сен ўз бахтингга эга бўлиш учун шу ўтирган жойимиздаги анави тошни кўтарасан, ерга кетган йўл бор, ўшандаги зина билан ернинг тагига тушасан, унда йўлак бор. Шу йўлакдан аста-секин юрсанг бир катта саройга чиқасан, саройда қирқта хона бўлиб, унда қимматбаҳо нарсалар, олтин-у, жавоҳирлар бор. Ўша хоналарнинг қирқинчисида бир эски жинчироқ бор. Шуни олиб чиқсанг, ана шу ердаги бойлик, хазина сеники бўлади.\nЧолнинг сўзларини диққат билан тинглаб ўтирган Маҳмуд бир қанча вақт ўйлаб ўтирибди. Сўнгра, таваккал, шу чолнинг айтганини бир қилиб кўрай, деб чол кўрсатган жойда турган тошни кўтарибди.\nҚараса, йўл бор. Йўлда ер тагига тушиб кетган зина бор. Зинадан пастга қараб туша бошлабди. Ундан йўлакка тушибди. Йўлакдан бир катта ёруғ саройга чиқибди. Саройда бир қанча хоналар кўрибди, ундаги хоналарни бирма-бир очибди. Улардаги қимматбаҳо тош, олтин-у кумушларни кўриб кўзи қамашибди.\nУ энг кейин жинчироқ ёниб турган хонага кирибди ва уни олиб чиқибди. Бутун бойлик хазинага эга бўлиб, чолга миннатдорчилик билдирибди. Бу чол Хизр бува экан. Маҳмуд шундан кейин ўз шаҳрига қайтиб бир қизга уйланибди. Шундай қилиб, яхши кун кечириб, мурод-мақсадига етибди.\n← Аввалги Аввалги Нурилла бойвачча\nКейинги → Кейинги: Вафо


Институт ва олий таълим мактаблари ҳамкорлиги • О‘zDSMI - О‘ZBEKISTON DAVLAT SAN’AT VA MADANIYAT INSTITUTI %\nО‘zDSMI - О‘ZBEKISTON DAVLAT SAN’AT VA MADANIYAT INSTITUTI > Yangiliklar > Институт ва олий таълим мактаблари ҳамкорлиги\nИнститут ва олий таълим мактаблари ҳамкорлиги\n16.01.2021 Эгамберди Хўжамуродов\nЎзбекистон давлат санъат ва маданият институтининг Ўқув ишлари бўйича проректори Рихсилло Исмоилов мазкур олий ўқув юрти билан Халқ таълими муассасалари ўртасида яқин ҳамкорликни ўрнатиш мақсадида Тошкент вилоятининг Зангиота туманидаги бир неча мактабларга ташриф буюрди. Олиб борилган мулоқотлар якунига кўра, институт билан тумандаги 2, 6-сонли умумий ўрта таълим мактаблари ўртасида ўзаро ҳамкорлик шартномалари имзоланди. Келгусида амалга ошириладиган иш режалари тузилди.\nЭндиликда Ўзбекистон давлат санъат ва маданият институтнинг профессор-ўқитувчилари ўзлари масъул бўлган ушбу мактаблардаги ўқувчиларни билим салоҳиятини янада ошириш, уларни касбга йўналтириш мақсадида дарслар олиб боради. Ўғил-қизларга ўзлари қизиққан фанларини мукаммал ўзлаштиришларида амалий ёрдам беради. Шунингдек, ўқитувчилар маҳоратини оширишда услубий кўмак кўрсатади.\nПроректор Р.Исмоилов умумтаълим мактабларига ташрифи чоғида ушбу мактаблар раҳбарияти, ўқитувчилари билан учрашди. Ҳар иккала таълим муассасасида олиб борилаётган дарс жараёнлари, ташкил этилган тугараклар фаолияти билан яқиндан танишди. Маънавий муҳит ўрганилди.\nСамимий кечган мулоқотлар чоғида мактаблардаги мавжуд муаммолар, камчиликларни имкон қадар қисқа фурсатларда бартараф этиб, таълим муассасалари рейтингини оширишга йўналтирилган режалар тузилди. Мазкур жараёнларда нафақат мактаб жамоаси шунингдек, ўқувчиларнинг ота-оналари ҳамкорлигини ҳам мувофиқлаштириш бўйича фикрлашиб олинди.\nYangiliklarИнститут ва олий таълим мактаблари ҳамкорлиги


олимпиада натижалари / Теглар бўйича қидирув / Fikr.uz\nИлм-фан 6 март 2019, 14:26\nМаданият ва маърифат 18 май 2018, 11:03\nБилим соҳасидаги ҳар қандай ютуқ ўз-ўзидан бўлмайди. Билим йўлида эришилган ютуқлар- энг аввало, бу йўлда тинимсиз интилиб, билим-илм деб яшайдиган инсоннинг мувафақиятлари, шунинг билан бирга, ушбу инсонни тарбиялаб, камолга келтирган жамиятнинг ҳам ютуғи ҳисобланади.\nБарчамизга маълумки 2018 йилнинг май ойидан бошлаб Ўзбекистон бўйлаб олий\nЎзбекистон спортчилари буюк ғалаба билан қайтишмоқда!\n22 август 2016, 11:45\nРио-де-Жанейрода бўлиб ўтган Ёзги Олимпиада куни кеча ўз ниҳоясига етди. 16 кун давомида ўтказилган мазкур Олимпиада мароқли якунланди. Айниқса, ҳар битта ҳамюртимизни ғалабасини иштиёқ билан барча юртдошларимиз кузатиб боришди. Шундай ҳаяжонли паллаларда ҳам спортчиларимиз ўзларини бор куч-маҳоратларини кўрсатиб Ўзбекистонга буюк ғалабалар билан қайтишади. Ҳаттоки, Олимпиада ўйинларининг охирги куни ҳам Ўзбекистонга навбатдаги медалларни тақдим этди.\nФинал беллашувида боксчи Шаҳобиддин Зоиров 52 кг. вазн тоифасигача бўлган россиялик Михаил Алоян устидан ғалаба қозониб олтин медални қўлга киритди. Шуни таъкидлаб ўтиш жоизки, аввалги беллашувларда Зоиров ирландиялик Брендан Ирвин, америкалик Антонио Варгас ва венесуэлалик Йоэл Риваслар устидан ғалаба қозонган эди.


10:46 / 23.10.2017 3579 pdf Ўқиш режими + -\nАллоҳ осмонлар ва ернинг нуридир. Нурининг мисоли худди бир токча, унинг ичида чироқ бор, чироқ эса шиша ичида, шиша эса гўё дурдан бўлган бир юлдуз бўлиб, шарқий ҳам, ғарбий ҳам бўлмаган муборак зайтун дарахтидан ёқиладир. Унинг мойи ўзига олов тегмаса ҳам, ёритиб юборай дейди. (Бу) нур устига нурдир. Аллоҳ хоҳлаган одамни Ўз нурига ҳидоят қилур. Аллоҳ одамларга мисолларни келтирур. Аллоҳ ҳар бир нарсани ўта билувчидир.\nБу ояти карима «Нур ояти» деб ҳам номланади.\nТафсирчиларимиз, файласуфларимиз бу ояти карима ҳақида кўп баҳс юритганлар. Ҳатто Ҳужжатул Ислом имом Ғаззолий «Нур ояти»ни тафсир қилиб, «Мишкотул анвор» номли бир китоб ҳам ёзганлар.\nОятда Аллоҳ таоло Ўз Зоти олийсини «Нур» деб атамоқда. Лекин бу нур сиз билан бизнинг тушунчамиздаги моддий, кўзга таъсир ўтказадиган, олимлар тахминича, бир сонияда 186000 мил тезликда ҳаракат қиладиган ёруғлик нури эмас. Аллоҳ таолонинг ҳеч бир сифати сиз билан бизнинг тасаввуримизга тўғри келмайди. У ўхшаши йўқ Зотдир. Буни ҳамма уламоларимиз бир овоздан таъкидлаганлар. Аммо оятнинг тафсирига келганда, фикрлар турлича бўлган.\n«Аллоҳ осмонлар ва ернинг нуридир».\nБу жумлани баъзи уламоларимиз «Аллоҳ осмонлар ва ерни мунаввар қилувчидир», – деб тушунтирганлар. Бошқа бирлари эса «Аллоҳ осмонлару ерни вужудга келтирувчидир», – деганлар. Яна бошқалари, Аллоҳ таоло осмонлар ва ерни, яъни борлиқни Ўз нуридан яратгандир, деган маънода тафсир қилганлар. Яна бир тоифаси «Аллоҳ таоло борлиқни билдирувчидир», – деганлар.\nБу тушунчаларнинг ҳаммаси араб тилида «нур» сўзи ифода этадиган маънолардан олингандир.\n«Нур» сўзи, аслида, ўзи зоҳир бўлиб, ўзгаларни ҳам зоҳир этувчи вужудга нисбатан ишлатилади. Мисол учун, қоронғиликда ёруғлик зоҳир бўлиб, аввал ўзи кўринади ва шунинг баробарида атрофни ҳам ёритади, яъни кўрсатади.\nШу сабабдан, қуёш, ой, юлдузлардан тараладиган, бир сонияда 186000 мил тезликда ҳаракат қилиб, кўзга, миядаги кўриш марказига таъсир ўтказадиган ёруғлик ҳам нур дейилади. Шунингдек, илмга нисбатан ҳам «нур» сўзи ишлатилади. Яна иймон ҳам нур дейилади; Қуръонни эса Аллоҳ таолонинг Ўзи нур деб атаган; кўзнинг кўриш қобилиятини-да нур дейишади; фарзандга нисбатан ҳам «кўзимнинг нури» деган иборани ишлатишади. Қисқаси, «нур» сўзи жуда кўп маъноларда қўлланган.\nШунга ўхшаш луғавий маънолар эътиборидан келиб чиқиб, оятдаги жумланинг тафсири турлича бўлган. Ўша тафсирлардан баъзилари юқорида келтирилди.\nАллоҳ таоло осмонлар ва ернинг нури экани инсоний тасаввурга сиғиши қийин, шунинг учун инсон идрокига мос мисол билан тушунтирилмоқда:\n«Нурининг мисоли худди бир токча, унинг ичида чироқ бор, чироқ эса шиша ичида, шиша эса гўё дурдан бўлган бир юлдуз бўлиб, шарқий ҳам, ғарбий ҳам бўлмаган муборак зайтун дарахтидан ёқиладир».\nЎша вақтда ёруғлик ҳосил қилиш учун ишлатиладиган шиша чироқ инсонлар онгида энг тараққий этган восита бўлган. Нур яхши таралиши учун, аввало, деворда ўйма токча бўлиши керак.\n«Нурининг мисоли худди бир токча...»\nТокчада турган чироқнинг нури беҳуда тарқалмасдан, бир тарафга таралади, шамол тегиб, ўчиб қолавермайди ҳамда липиллаб, тутамайди. Аммо фақат пилик ёнган билан ёруғлик бўлмайди. Агар пиликнинг устига шиша ўрнатилса, у ўчиб ҳам қолмайди, нури ҳам атрофга равшан таралади.\n«…унинг ичида чироқ бор, чироқ эса шиша ичида...»\nЭнди, шиша билан шишанинг ҳам фарқи бор. Шиша қанчалик шаффоф бўлса, чироқнинг нури шунчалик равшан ёритади. Ушбу оятда мисол келтирилаётган чироқнинг шишаси гўё дурдан бўлган бир юлдуз экан.\n«…шиша эса гўё дурдан бўлган бир юлдуз бўлиб...»\nДур мусаффолик, юлдуз эса ёруғлик тимсоли. Икки тимсол бир бўлиб, ўша чироқнинг шишасида акс топмоқда. Бу эса мисли йўқ даражада ёруғлик берадиган чироқ деганидир.\nЭнди, бу чироқ ёниши учун ёқилғи – мой керак. Аммо мой яхши бўлмоғи лозим, йўқса, чироқ равшан нур таратолмайди. Оятнинг давомида васф қилинаётган чироқнинг ёғи қанақа экани баён этилмоқда:\n«...шарқий ҳам, ғарбий ҳам бўлмаган муборак зайтун дарахтидан ёқиладир».\nЯъни чироқнинг ёғи муборак зайтун дарахтидан олинган. Ўша вақтдаги энг яхши чироқ ёғи зайтун ёғи бўлган. Аммо ҳамма зайтуннинг ҳам ёғи бир хил бўлавермайди. Қуёш тегмай, сояда ўсган зайтундан умуман яхши ёғ чиқмайди. Қуёш фақат шарқ томонидан тушадиган зайтуннинг ёғи ҳам, шунингдек, фақат ғарб томонидан қуёш тушадиган зайтун дарахтининг ёғи ҳам унча яхши бўлмайди. Энг яхшиси шарқий ҳам, ғарбий ҳам бўлмай, эртадан кечгача қуёшда тобланиб, қуёш нурини тўла эмиб ўсган зайтуннинг ёғидир. Бунинг устига, зайтун муборак дарахтдир.\n«Унинг мойи ўзига олов тегмаса ҳам, ёритиб юборай дейди».\nЯъни яхши жойда ўсган муборак дарахтнинг – зайтуннинг ёғи бўлгани учун, чироққа қуйиб, пиликка олиб ёқмаса ҳам, ўзидан-ўзи зиё таратиб юборай деб турибди.\nХуллас, токча нур учун тайёрланган, чироқнинг ўзи нур, устига кийдириладиган шиша нурли юлдуз каби, дурдек равшан, ёғи ҳам нур сочай деб турибди. Буларнинг ҳаммаси\n«...нур устига нурдир».\nҲа, Аллоҳнинг нури ана шундай ёрқиндир. Аммо\n«Аллоҳ хоҳлаган одамни Ўз нурига ҳидоят қилур».\nҲаммани ҳам ҳидоят қилавермайди. Кўзи кўр одам қуёшнинг, ойнинг, юлдузнинг, ҳатто олдида турган чироқнинг нурини кўрмаганидек, қалб кўзи кўр одам ҳам Аллоҳнинг нурига – иймонга, дину диёнатга, Қуръонга, Исломга ҳидоят топмайди. Шундай қилиб,\n«Аллоҳ одамларга мисолларни келтирур».\nОдамларга қандай мисол тўғри келишини У Зотнинг Ўзи билади.\n14:12 / 31.05.2020 11139\n13:56 / 23.10.2017 2683\n1868 14:05 / 07.10.2019\n1353 13:00 / 30.11.2020\n3596 16:03 / 23.03.2020\n357 14:00 / 05 апрель


ТАРИХНИНГ ЎЗГАРМАС ҲАҚИҚАТЛАРИ\n– Цивилизация пайдо бўлгандан буён тарихни энг кўп ўзгартирган шахслар шубҳасиз тарихчилардир.\nАммо шундай воқеалар борки, уларни минг асрлик қум барханлари ҳам кўма олмайди. Гоҳ ривоят, гоҳ тарихий воқеа кўринишидаги бу ҳақиқатлар қанча ўчиришга уринилмасин, бари бесамардир.\nМасалан, бирор кимса йўқки, Широқ жасоратини билмаса. Шундай бўлса ҳам ўнлаб қалам аҳли бу воқеани ўз асарларида тасвирлайди. Миркарим Осимнинг «Широқ» ҳикоясида ҳам ушбу афсона ўзгача талқин қилинади:\n...Широқни ўртага олиб: «Бизни қаерга бошлаб келдинг, аблаҳ!» деб қисти-бастига олдилар. Аскарбошилардан бири уни ёқасидан ушлаб силтади ва ҳақорат қила бошлади. У атрофини қуршаб олган ғазабли чеҳраларга мағрур қараб туриб, қалпоғини ерга бир урди-да, қаҳқаҳлаб кулиб юборди:\n– Мен енгдим, Доро қўшинини бир ўзим енгдим! – деди у қичқириб. – Сизларни алдаб саҳронинг қоқ ўртасига олиб келдим, – қўли билан кунчиқиш ва кунботиш томонни кўрсатди. – Буёғи ҳам етти кунлик йўл, буёғи ҳам. Истаган томонингизга бораверинг! Менинг гўрим шу ерда, – деб оёғи остини кўрсатди. – Мен эл-юрт учун ўлимнинг ширин шарбатини ичмоққа қарор қилдим…\nЁзувчи Миркарим Осимнинг Темур Малик асарида ҳам юксак жасорат кўрсатган саркарда қиёфаси ўзига хос акс эттирилади:\n...Тонг қоронғисида Темур Малик бошлиқ уч юз баҳодир йигит кемаларга ўтириб, қирғоққа яқинлашди. Ўқ-ёйлардан мўғул соқчилари устига ўқ ёғдириб, соҳилга чиқиб олишди.\n– Ҳай, Сўкту нўён, мард бўлсанг, майдонга чиқ! – дея қичқириб, мўғул саркардасини яккама-якка жангга чорлади. Аммо Сўкту нўёндан садо чиқмади...\nЁки мағлубият сари бораётган саркарданинг дунёси қанчалар кенг ва жасоратли эканига эътибор беринг:\n...Темур Малик қалъани ташлаб, чекинишдан бўлак чора қолмаганини англади. Ўз сафдошларини атрофига тўплаб, эътирозга йўл қўймайдиган оҳангда гап бошлади:\n– Биродарлар, аҳли дунё Рустами достон замонидан бери сизлардек паҳлавонларни кўрмаган эди. Шул дамгача қулоқ эшитмаган ва кўз кўрмаган баҳодирлигингиз соясида ғаним бир неча минг аскаридин жудо бўлди. Энди чекинмоқ вақти етди. Мен бошда Хоразмдин мадад келур, деб ўйлаган эрдим, янглишибмен. У дўстлар сўзига эмас, пинжига кириб олган душманлар сўзига кириб, шул ишни раво кўрди. Аммо биз қуроляроғни ташламаймиз, сафар кемасига ўлтириб, ёғий бирла жанг қила-қила, нажот соҳилига эришурмиз.\n...Она шаҳримизни унутмаймиз, куч йиғиб келиб, душманга яна уруш солурмиз, ғанимга ҳамла қилиш учун орқага қайтмоқ айб эмас. Бардам бўлинг, йигитлар!\nМақсуд Қориевнинг «Спитамен» тарихий романида ҳам мардлик ва довюракликдан сўзловчи саҳналар бор. Асарда келтирилишича, Спитамен ва Искандар ўртасида аёвсиз жанг борар эди. Икки томон ҳам чарчаган, аскарлар озгина бўлса-да руҳий мададга муҳтож эди. Шунда Спитаменнинг жангчиларидан бири, Искандарнинг лашкарбошисига узоқдан болта отиб, уни қулатади. Буни суғдийларнинг барча жангчилари кўради.\n– Менедимга ойболтани ким отди? – сўради Спитамен.\n– Шердор, Шердор, – деди Зўртош.\nСпитамен Шердорга юзланди:\n– Сураткаш, балли, бопладинг. Келиб-келиб Искандарнинг ишонган саркардасига тегизибсан-а, қойил!\nЖангчилар руҳланиб кетишди. Юнон-македон қўшинлари сафида парокандалик бошланди. Скиф камончилари моҳирлик билан ўқ-ёй отиб, жуда кўп душман жангчиларини қириб ташладилар.\nБуюк аждодимиз Нажмиддин Кубронинг жасорати ҳам тиллардан-тилларга ўтиб келади. У Хоразмга мўғуллар бостириб келаётганидан хабар топиб, биринчилардан Ватан ҳимоясига отланади. Нажмиддин Кубронинг халқ орасидаги обрў-эътиборини назарда тутиб, мўғуллар ҳукмдори унга шаҳарни ташлаб, ўзи ихтиёр қилган тарафга кетишни таклиф этади. Ўз жонини сақлаб қолиш йўлида Ватанини ёвга топширишни ор деб билган аллома босқинчиларга қарши: «Ё Ватан, ё шарафли ўлим» дея жангга киради ва мардларча туғ кўтариб бораётган ҳолатда ҳалок бўлади. У туғни шунчалар жон-жаҳди билан ушлаган эдики, байроқни алломанинг қўлини кесибгина ажратиб оладилар.\nЖанг санъатининг энг дурдона усуллари шубҳасиз Амир Темур қўшинида кўринади. Саркарда мудофаа тизимига катта эътибор қаратади, ҳар бир аскарнинг ҳам жисмоний, ҳам маънавий бой бўлиб етишиши учун барча зарур чораларни кўради. Бунга жонли гувоҳ бўлган Ибн Арабшоҳ шундай ёзади:\n«Темур аскарлари ичида олижаноб, ибодатли, тақводор, саховатли, серҳиммат кишилар кўпчиликни ташкил қилади. Улар эзгуликда чексиз бўлиб, бу хайрликлари одамларга манфаат етказиб турарди. Асирларни озод қилиш, етишмовчиликларни тўлдириш, ёнғинни бартараф қилиш, чўкаётганларни қутқариш, ўзгаларга хайр-эҳсон кўрсатиш, бошига кулфат тушганга моддий ва маънавий кўмак бериш, лашкарларнинг одатларидандир».\nСаркарда ҳарбий хизматга бир неча минг аёлларни ҳам жалб қилиб, уларга уруш техникасидан сабоқлар беради:\n«Темур лашкарлари орасида аёллар ҳам бўлиб, улар душман билан бўлган тўқнашувларда матонат кўрсатардилар. Найза санчишда, қилич ўйнатишда ва камондан мўлжалга олишда моҳир эркаклардан ҳам ортиқроқ иш қилардилар. Агар улардан бири ҳомиладор бўлиб йўлда кетаётган пайтда уни дард тутса, йўлдан четга чиқарди. У тезда йиғиштириниб олгач, тағин уловига миниб жангга кирарди».\nКўриниб турибдики, гап юритилаётган даврда Ватанга содиқлик ва жанговарлик ғоялари шу даражада барқ урганки, ҳатто аёлларни ҳам худди Тўмарис давридагидек, жангга отлантирган.\nМуҳтарам ўқувчи, бу каби қаҳрамонликларни фақат ўтмишда бўлган, деб ўйлар, аммо яқин ўтмишимизда ҳам шундай жасорат эгалари етишиб чиқдики, баъзан бунга ишониш ҳам қийин кечади.\nМасалан, 28 ёшидаёқ 25 минг кишилик қўшинга қўмондонлик қилган салоҳиятли саркарда ҳақида эшитганмисиз?\nМадаминбек миллат учун курашган ана шундай курашчи. XX асрнинг бошларида Туркистон эли чин маънода мустақилликка интилаётган эди. Туркистоннинг Мадаминбек бошчилигидаги армияси музаффар қозонаётган бир даврда халқ кўчага чиққан, митинг минбарларига «Яшасин, мустақил Туркистон!» деган шиорлар осилган эди.\nДастлабки ғалаба нашидасидан кўзлари чақнаган, жасоратли Мадаминбекнинг нутқига майдондаги ҳар бир киши нафас олмай қулоқ тутар эди. Унинг ўша пайтдаги жўшқин сўзлари барчани бирдек илҳомлантира олган эди:\n– Биз Туркистоннинг мустақиллиги учун курашяпмиз! Туркистон Туркистон халқининг юртидир. Мусулмонлар, бирлашайлик! Мен муқаддас Туркистонимиз озодлиги учун охирги томчи қоним қолгунча курашаман. Аллоҳу акбар! Ё шаҳид, ё ғозий!\nГарчи бу юриш турли сабабларга кўра мағлубиятга учраган бўлса-да, халқ кўнглида абадий қолди. Ўнлаб қаҳрамонлар бор куч-қудрати билан курашиб, ўзини, ўзлигини намоён эта олди.\nТарихнинг бойлиги унинг содиқ ва жасур қаҳрамонлари билан ўлчанади. Қаҳрамонлар эса ҳар доим ҳам туғилавермайди.\nХулоса ўрнида: «Нерка» деган балиқ бўлар экан. У ўзи дунёга келган кичкинагина ирмоққа тубсиз, поёнсиз денгиздан қанчадан-қанча тўсиқларни, азоб-уқубатларни енгиб, насл қолдириш ва ўз ҳаётининг сўнгги дамларини ўтказиш учун келар экан. Оддий бир жониворда мавжуд кучли Ватан туйғусининг баъзан инсонларда камнамо бўлиб қолиши кишини ажаблантиради.\nБобур Ўткир ўғли


Walt Disney студияси молиявий йилни рекорд даромад билан якунлади\nWalt Disney кинокомпанияси сентябрда тугаган жорий молиявий йил якунларига кўра рекорд даромад олганини маълум қилди. Компаниянинг соф даромади 2017 йилдаги 8,98 млрд доллардан 12,6 млрд долларгача, тушум эса 55,14 млрд доллардан 59,43 млрд долларгача ошган.\nDisney 4-молиявий чоракда даромадини 33 фоизга – 2,32 млрд долларгача, тушумини эса 12 фоизга – 14,31 млрд долларгача ошира олган.\nКомпаниянинг фильмлар ишлаб чиқаришга жавоб берувчи бўлимининг даромади энг кўп ошган. Disney 2018 йилнинг энг кассабоп 10 фильмидан 5 тасини, жумладан Marvel комикслари бўйича “Қора пантера” ва “Қасоскорлар: чексизлик уруши” фильмларини ҳамда “Супероила 2” мультфильмини суратга олган. Бу учта фильмдан АҚШ ва Канаданинг ўзида тушган тушум 2 млрд долларни ташкил қилган.\nБундан ташқари, компаниянинг тематик боғларни бошқарувчи бўлимининг даромади ҳам 18 фоизга ошиб, 4,47 млрд долларни ташкил қилган. Компаниянинг истеъмолчилик маҳсулотлари ишлаб чиқариш бизнеси операцион даромади 6 фоизга ошиб, 1,63 млрд долларни ташкил қилган.\nКиритилди: 06:01 10.11.2018. Ўқилди: 667 марта. Фикрлар сони: 0 та.